Ο Γκάρι Όλντμαν «τα χώνει» στην υποκρισία του Χόλιγουντ. Και απολογείται – festival.culture.gr\nΑν και ο Γκάρι Όλντμαν δε μίλησε μόνο για τον Μελ Γκίμπσον και τον Άλεκ Μπάλντουιν στη συνέντευξή του στο Playboy – μίλησε π.χ. για τα όνειρά του να συνεργαστεί με τον Πολ Τόμας Άντερσον ή για το πόσο του άρεσε το «True Detective» – αλλά όπως συμβαίνει συνήθως, όλοι στεκόμαστε στις πιο «ηχηρές» δηλώσεις που κάνουν το γύρο του διεθνούς Τύπου, κάποιες φορές αναμεταδίδονται αποσπασματικά κι έξω από τα συμφραζόμενά τους, ενώ, σε κάθε περίπτωση, δεν είναι παρά απαντήσεις σε προκαθορισμένες, διατυπωμένες ερωτήσεις.\nΉταν σαφές ότι ο Βρετανός πρωταγωνιστής ήθελε να καταδικάσει την υποκρισία και την ψεύτικη πολιτική ορθότητα που μένει στα λόγια και που συγκαλύπτει συμπεριφορές εξίσου βίαιες, ρατσιστικές ή ανάρμοστες με εκείνες τις οποίες η κοινωνία δημόσια απορρίπτει.\nΌμως, ο επιθετικός τρόπος με τον οποίο εκφράστηκε και η τροπή που πήρε η συζήτηση δε βοήθησαν την εικόνα του και εν μέρει αλλοίωναν το μήνυμά του, ενώ κι ο συσχετισμός των επιχειρημάτων του με τα «κακά παιδιά» του Χόλιγουντ δεν ήταν και ο πιο εύστοχος.\nΚαι γι’ αυτό κι ο ίδιος αισθάνθηκε την ανάγκη να απολογηθεί, αρχικά τουλάχιστον προς τη μη κυβερνητική οργάνωση ADL, που δίνει μάχη κατά της δυσφήμισης των Εβραίων. Ακολουθεί αυτούσια η επιστολή του σε μετάφραση:\n«Αγαπητοί κύριοι της ADL,\nΛυπάμαι πολύ που τα πρόσφατα σχόλιά μου στη συνέντευξη που παραχώρησα στο Playboy ήταν προσβλητικά για πολλούς Εβραίους. Διαβάζοντας στη συνέχεια τα σχόλιά μου τυπωμένα συνειδητοποιώ πόσο τους λείπει η ευαισθησία πώς στ’ αλήθεια μπορεί να συνεισφέρουν στη συντήρηση ενός λανθασμένου στερεότυπου. Οτιδήποτε μπορεί να συνδράμει σε αυτό είναι απαράδεκτο, συμπεριλαμβανομένων και των δικών μου λόγων επάνω στο θέμα. Αν, κατά τη διάρκεια της συνέντευξης, μου είχε ζητηθεί να αναπτύξω περισσότερο τη σκέψη μου επάνω σε όλα αυτά, θα είχα σημειώσει ότι μόλις ολοκλήρωσα την ανάγνωση του υπέροχου βιβλίου του Νιλ Γκέιμπλερ για τους Εβραίους στο Χόλιγουντ, «An Empire of Their Own: How the Jews invented Hollywood». Είναι γεγονός ότι όλη η βιομηχανία και η δική μου καριέρα ειδικότερα οφείλουν ένα τεράστιο χρέος σε αυτήν την εβραϊκή συνεισφορά.\nΕλπίζω ότι θα καταλάβετε πόσο από καρδιάς κι αυθεντική είναι αυτή η συγγνώμη, ενώ θα ήθελα να τονίσω ότι τρέφω απεριόριστη συμπάθεια προς τον εβραϊκό λαό εν γένει και ειδικότερα προς τους ανθρώπους που είναι μέσα στη ζωή μου. Οι Εβραίοι, διωγμένοι μέσα στους αιώνες, ήταν οι πρώτοι που άκουσαν τη φωνή του Θεού και είναι ο εκλεκτός λαό.\nΘα ήθελα να τελειώσω λέγοντας «Shalom Aleichem» (χαιρετισμός που στα εβραϊκά σημαίνει πορευτείτε εν ειρήνη) – αλλά υπό τις παρούσες συνθήκες ίσως σήμερα να μην έχω το δικαίωμα, οπότε εύχομαι απλώς ειρήνη σε όλους σας- Γκάρι Όλντμαν».\nΣτη συνέχεια, ο Όλντμαν αισθάνθηκε την ανάγκη να απολογηθεί εκ νέου και στην εμφάνισή του στο σόου του Τζίμι Κίμελ, όπου διατύπωσε δημόσια τη συγγνώμη του για τα σχόλια που έκανε στη συνέντευξη.\nΑκολουθεί η είδηση για την τολμηρή συνέντευξη του Γκάρι Όλντμαν στο περιοδικό Playboy\n«To Χόλιγουντ πρέπει να ξεπεράσει τα αντισημιτικά σχόλια του Μελ Γκίμπσον από το 2006, καθώς όλοι στις ιδιωτικές στιγμές τους έχουν κάνει αντίστοιχα σχόλια», ισχυρίστηκε ο Γκάρι Όλντμαν σε συνέντευξη – ποταμό στο Playboy, όπου επιτέθηκε στην υποκρισία του Χόλιγουντ και στην ψεύτικη εμμονή του με την πολιτική ορθότητα.\n«Ο κόσμος πρέπει να δέχεται και κανένα γα…μένο αστείο» είπε ο αγαπημένος Βρετανός πρωταγωνιστής.\n«Δε γνωρίζω συγκεκριμένα για τον Μελ. Είχε μεθύσει και είπε μερικά πράγματα, που όμως όλοι έχουμε πει κατά καιρούς.\nΕίμαστε όλοι γα…μένοι υποκριτές. Αυτή είναι η γνώμη μου.\nΟι αστυνομικοί που τον συνέλαβαν δεν έχουν χρησιμοποιήσει ποτέ τις εκφράσεις “αράπη” και “παλιοεβραίε” δηλαδή. Προσπαθώ να πω τα πράγματα με το όνομά τους. Αυτή η υποκρισία είναι που με τρελαίνει».\nΑφού υποστήριξε τον Άλεκ Μπάλντουιν «γιατί αποκάλεσε κάποιον “αδελφή” στο δρόμο όταν οι παπαράτσι τον ακολουθούσαν από τη στιγμή που έβγαινε από το σπίτι του και δεν τον άφηναν σε ησυχία», ο Όλντμαν συνέχισε να αναλύει την αντισημιτική συμπεριφορά του Γκίμπσον:\n«Ο Μελ είναι σε μια πόλη και σ’ ένα χώρο που διοικείται από Εβραίους και ήταν λάθος αυτό που είπε γιατί ουσιαστικά ήταν σα να δάγκωνε το χέρι που υποθέτω ότι τον τάιζε – δε χρειάζεται να τον ταΐζει πια γιατί έχει βγάλει αρκετό χρήμα.\nΤον αντιμετωπίζουν πλέον σαν τον απόβλητο, τον λεπρό. Αλλά δεν υπάρχει δηλαδή κάπου ένας Εβραίος που στο γραφείο του έχει πει εκνευρισμένος “γα…μένε γερμαναρά” ή κάτι τέτοιο;\nΌλοι κρυβόμαστε και προσπαθούμε να προβάλλουμε το πολιτικώς ορθό. Αυτό είναι που μου τη δίνει. Είναι απλώς η υποκρισία μας που μας κάνει όλους να βγαίνουμε και να φωνάζουμε “μα δεν είναι σοκαριστικό αυτό;”»\nΘυμίζουμε ότι ο γνωστός για τις μη πολιτικώς ορθές συμπεριφορές του, Μελ Γκίμπσον είχε προκαλέσει την οργή της εβραϊκής κοινότητας όταν συνελήφθη να οδηγεί μεθυσμένος στο Μαλιμπού οκτώ χρόνια πριν και άρχισε να βρίζει τον εβραϊκής καταγωγής αστυνομικό και να φωνάζει ότι «οι Εβραίοι είναι υπεύθυνοι για όλους τους πολέμους στον πλανήτη».\nΑργότερα φυσικά o Γκίμπσον απολογήθηκε αποδίδοντας αυτά τα λόγια σε «μια στιγμή μέθης και παράνοιας», αλλά στην πορεία έδωσε πολλές αφορμές για περαιτέρω σχόλια που ξεκινούσαν από την αναπαράσταση των Εβραίων στα «Πάθη» του, αλλά και από κατά καιρούς δηλώσεις του που ερμηνεύονταν ακόμα και ως άρνηση του Ολοκαυτώματος.\n«Η πολιτική ορθότητα είναι μεγάλη μα…κία. Εδώ πριν από λίγους μήνες, όσοι δεν ψήφισαν το “12 Χρόνια Σκλάβος” στα Όσκαρ θα χαρακτηρίζονταν αυτομάτως ρατσιστές! Για ποια δημοκρατία μιλάμε;» συνεχίζει ο Βρετανός.\nΟ Όλντμαν προέβλεψε με επιτυχία ότι η τροπή που πήρε η συνέντευξη θα ξεπερνούσε τις σελίδες του Playboy και πράγματι σήμερα οι δηλώσεις του βρίσκονται παντού στο διεθνή Τύπο.\n«Αυτή η συνέντευξη δεν πήγε και πολύ καλά – φαίνομαι να υπερασπίζομαι όλους τους λάθος ανθρώπους. Πρέπει να κόψεις τουλάχιστον τα μισά από όσα είπα, γιατί αλλιώς θα με κάνεις να μοιάζω με κανέναν ακραίο, φανατικό τύπο».\nΣε άλλα σημεία της ίδιας συνέντευξης ο Όλντμαν, που επιστρέφει στην οθόνη με τον επόμενο «Πλανήτη των Πιθήκων» σχολιάζει την παρακμή της κοινωνίας που καθρεφτίζεται στην πληθώρα ριάλιτι σόου στην τηλεόραση και στα φαινόμενα του τύπου «να βλέπουμε κάποιον βλάκα που δεν μπορεί ούτε να τραγουδήσει, ούτε να γράψει, ή μια που κουνάει τον κ… της και χορεύει προκλητικά μπροστά από 11χρονα».\n«Ο κόσμος έχει πάει κατά διαόλου. Πολιτισμικά, πολιτικά, όπου κι αν κοιτάξεις. Κοιτάζω τον κόσμο, την ηγεσία μας, κάθε πτυχή του πολιτισμού μας και αναρωτιέμαι τι θα έκανε την κατάσταση καλύτερη. Δεν έχω ιδέα. Κάθε βράδυ αρκεί να γυρίσεις το κανάλι στο δελτίο ειδήσεων ή να διαβάσεις την εφημερίδα. Μπες στο ίντερνετ. Ο κόσμος μας έχει πάει κατά διαόλου».\nΌχι πολύ αισιόδοξος ο αγαπημένος πρωταγωνιστής και αρκετά τολμηρός για να μιλήσει έξω από τα δόντια για την υποκρισία που κυριαρχεί, ειδικά στην άλλη πλευρά του Ατλαντικού.\nΚαι είναι αλήθεια ότι παρά τα τους αναγκαίους σε κάθε περίπτωση κανόνες ευπρέπειας, αυτή ακριβώς η πολιτική ορθότητα είναι που έχει καλύψει και συγκαλύψει αυθεντικά ρατσιστικές, αντιδημοκρατικές ή φανατικές πράξεις και εκφάνσεις βίας και αυταρχισμού σε όλον τον κόσμο.<http://www.e-go.gr/cinemag/newsletter/newsletter.asp?catid=31062&subid=9>\nΔιαβάστε περισσότερα άρθρα στο <http://www.e-go.gr/cinemag/default.asp>\nfollow στο Twitter<http://twitter.com/nyxtespremieras>\nγίνε φίλος μας στο Facebook<http://www.facebook.com/cinemag.gr>\nNext story ΧΟΡΩΔΙΑΚΗ ΣΥΝΑΝΤΗΣΗ ΠΑΡΟΣ-ΚΑΡΥΣΤΟΣ\nPrevious story ΘΕΡΙΝΑ ΙΠΠΟΚΡΑΤΕΙΑ 2014 ΚΩΣ: ΜΟΥΣΙΚΟΧΟΡΕΥΤΙΚΗΣ ΠΑΡΑΣΤΑΣΗΣ “CHILDREN OF THE REVOLUTION” ΑΠΟ ΤΗ ΣΧΟΛΗ ΧΟΡΟΥ “ΜΠΑΛΑΡΙΝΕΣ & ΟΝΕΙΡΑ”


Σητεία - Νέα: Γέμισαν αρουραίους οι Διονυσάδες στη Σητεία\nΓέμισαν αρουραίους οι Διονυσάδες στη Σητεία\nΚατάληψη από αρουραίους! Μπορεί τα νησάκια, μικρά ή μεγαλύτερα, που υπάρχουν διάσπαρτα περιφερειακά της Κρήτης, να αποτελούν μαγευτικές ατραξιόν για τους επισκέπτες, ντόπιους και ξένους, η επισκεψιμότητα όμως αυτή φέρνει μεγάλους και συχνά απρόβλεπτους περιβαλλοντικούς μπελάδες!\nΌχι, δεν αναφερόμαστε στα σκουπίδια που αφήνουν πίσω τους οι επισκέπτες, είτε εκδρομείς, είτε ψαράδες, είτε κυνηγοί. Αναφερόμαστε στους απρόσκλητους "ταξιδώτες", στους αρουραίους, που εισβάλλουν με τα σκάφη και "πλημμυρίζουν" τα νησάκια, απειλώντας ως... θηρευτές το τοπικό οικοσύστημα!\nΧαρακτηριστική περίπτωση οι Διονυσάδες στη Σητεία, όπου, στο πλαίσιο του προγράμματος LIFE ElClimA, είναι σε εξέλιξη ειδική, έκτακτη δράση εξάλειψης των αρουραίων, που απειλούν, πέρα από τη χλωρίδα, τα πουλιά, κατά βάση το μαυροπετρίτη ή βαρβάκι, όπως είναι ευρέως γνωστό το συγκεκριμένο πουλί.\nΣτο συγκεκριμένο σύμπλεγμα νησίδων, που αποτελεί προστατευόμενη περιοχή Natura 2000 και κηρυγμένο καταφύγιο άγριας ζωής, ο μαυροπετρίτης γεννά τα αβγά του. Αβγά και νεοσσοί γίνονται όμως εύκολη λεία για τους "εισβολείς" αρουραίους, που παράλληλα προκαλούν μεγάλες ζημιές και στη φυσική βλάστηση των νησίδων.\nΓια τις μεγάλες διαστάσεις που πήρε η "αποικία" των αρουραίων στις Διονυσάδες, τη μεγάλη περιβαλλοντική απειλή, τα μέτρα προστασίας που πάρθηκαν στο πλαίσιο της ειδικής δράσης, αλλά και την ανάγκη ευαισθητοποίησης του κόσμου μίλησε αναλυτικά στη "Νέα Κρήτη" η περιβαλλοντολόγος από την εταιρεία περιβαλλοντικών συμβούλων NCC, που υλοποιεί το συγκεκριμένο πρόγραμμα, κ. Μαργαρίτα Τζάλη.\n«Το Πανεπιστήμιο Πατρών, σε συνεργασία με την Ελληνική Ορνιθολογική Εταιρεία και την εταιρεία περιβαλλοντικών συμβούλων NCC, υλοποιεί το πρόγραμμα "LIFE Φύση - Διαχειριστικές δράσεις για τη διευκόλυνση της προσαρμογής του είδους Falco Eleonorae στην κλιματική αλλαγή" (LIFE ElClimA).\nΣτο πλαίσιο ακριβώς του προγράμματος LIFE ElClimΑ, που αποσκοπεί στη διευκόλυνση της προσαρμογής του μαυροπετρίτη στις επιπτώσεις της κλιματικής αλλαγής σε διάφορες περιοχές του Αιγαίου, στις αρχές Νοεμβρίου ξεκίνησε και τη στιγμή αυτή βαδίζει προς την ολοκλήρωσή της δράση εξάλειψης αρουραίων στις νησίδες Διονυσάδες. Δράση φυσικά που γίνεται με τη συνεργασία και τη στήριξη του Δήμου Σητείας.\n«Οι Διονυσάδες αποτελούν μέρος του ευρωπαϊκού δικτύου προστατευόμενων περιοχών Natura 2000, Καταφύγιο Άγριας Ζωής, σημαντική σε εθνικό και παγκόσμιο επίπεδο αποικία του μαυροπετρίτη (βαρβάκι).\n»Ένας από τους βασικούς κινδύνους που αντιμετωπίζει ο μαυροπετρίτης στις νησίδες προέρχεται από την παρουσία αρουραίων σε αυτές, οι οποίοι θηρεύουν αβγά και νεοσσούς, ενώ υποβαθμίζουν σημαντικά τη βλάστηση.\n»Πρόκειται για τη μεγαλύτερη αντίστοιχη δράση που έχει πραγματοποιηθεί στη χώρα, καλύπτοντας μια έκταση πάνω από 6.000 στρέμματα.\n»Μια έκταση τεράστια, που τα μέλη της ομάδας χρειάστηκε να περπατήσουν με τα πόδια, ώστε να τοποθετήσουν τις ειδικές δολωματικές παγίδες. Δεν ήταν και τόσο εύκολο. Δεν υπήρχε όμως άλλος τρόπος», ανέφερε στη "Ν.Κ." η κ. Τζάλη.\nΠώς όμως φτάσαμε στο σημείο οι μαγευτικές Διονυσάδες στη Σητεία να τελούν υπό κατάληψη από χιλιάδες αρουραίους;\nΕδώ, δυστυχώς, έβαλε το χεράκι του, έστω και άθελά του, ο ανθρώπινος παράγοντας.\n«Στις Διονυσάδες, οι αρουραίοι φτάνουν τρυπώνοντας στα σκάφη. Φτάνοντας ένα καΐκι, ένα σκάφος, μια βάρκα στα νησάκια αυτά, όταν δέσει εκεί, οι αρουραίοι μετακινούνται στη στεριά προς αναζήτηση τροφής.\n»Από εκεί και πέρα προσαρμόζονται, διαβιούν και αναπαράγονται στα νησιά, με μεγάλους αριθμούς.\n»Βεβαίως οι αρουραίοι είναι και δεινοί κολυμβητές από τη φύση τους. Ακόμα και σε απόσταση 2 ή 3 χιλιομέτρων να είναι το σκάφος, τα τρωκτικά αυτά μπορούν άνετα να κολυμπήσουν και να πάνε εκεί!\nΟι αρουραίοι λοιπόν θηρεύουν τόσο τα αβγά όσο και τους νεοσσούς. Εδώ υπάρχει ένα μεγάλο πρόβλημα. Τα πουλιά, οι μαυροπετρίτες, δεν έχουν συνηθίσει στην ύπαρξη θηρευτών. Δεν αντιδρούν, δεν αμύνονται. Γι' αυτό και γίνεται μεγάλη ζημιά, που εκτιμάται στο 30%», μας είπε η μηχανικός περιβάλλοντος.\nΟι παγίδες: Πώς θα γίνει η εξάλειψη\nΠώς γίνεται η εξάλειψη των αρουραίων στις Διονυσάδες;\n«Η δράση περιλαμβάνει τη χρήση επιλεκτικής μεθόδου τοποθέτησης δολωματικών σταθμών σε ένα πλέγμα θέσεων σε ολόκληρη την έκταση των νησίδων, μέσα στους οποίους έχουν δολώματα με μια ειδική δραστική ουσία. Η μέθοδος έχει χρησιμοποιηθεί με επιτυχία σε εκατοντάδες νησιά και νησίδες παγκοσμίως, μεταξύ των οποίων και 37 νησίδες στο Αιγαίο.\nΗ δράση και οι δολωματικές παγίδες δεν εμπεριέχουν κινδύνους για τον άνθρωπο ή για άλλα είδη της τοπικής πανίδας. Οι παγίδες τοποθετήθηκαν το χειμώνα για συγκεκριμένα λόγο, επειδή την περίοδο αυτή οι αρουραίοι δεν μπορούν να βρουν τροφή στα φυτά.\nΠώς δουλεύουν τα δολώματα; Οι αρουραίοι μπαίνουν στους σωλήνες των παγίδων. Εκεί η δραστική ουσία, που περνά μέσα τους, δεν επιτρέπει την πήξη του αίματος. Οι αρουραίοι νιώθουν μια έντονη δυσφορία και πηγαίνουν να κρυφτούν στις φωλιές τους, όπου και μουμοποιούνται», εξήγησε η περιβαλλοντολόγος της δράσης.\n«Στο πλαίσιο της δράσης, στα σημεία αποβίβασης τοποθετούνται ενημερωτικές πινακίδες για τους πιθανούς επισκέπτες των νησίδων. Εδώ χρειαζόμαστε τη βοήθεια των επισκεπτών, που θα πρέπει να λαμβάνουν κάποια απλά, προληπτικά μέτρα:\nΝα ελέγχουν τις βάρκες και τα σκάφη για αρουραίους. Να χρησιμοποιούν ποντικοπαγίδες. Να μην έχουν τροφές-φαγητά που προσελκύουν τα τρωκτικά χύμα, ανοιγμένα. Να ελέγχουν, επίσης, τον εξοπλισμό, δίχτυα κ.τ.λ. Νομίζω μια προσοχή αν δείχνουν όλοι, θα μπορέσουμε μελλοντικά να κρατήσουμε το οικοσύστημα στις Διονυσάδες προστατευμένο», κατέληξε, στέλνοντας το δικό της μήνυμα μέσω της "Ν.Κ." στους εκδρομείς και τους ψαράδες, η κ. Τζάλη.\nΑναρτήθηκε από Sitia - News στις 6:10 μ.μ.


ΜΠΛΕΚ - Τα καλύτερα κόμικς: Ζαγκόρ #7 - Η Αρχαία Κατάρα [Παρουσίαση/Κριτική]\nΖαγκόρ #7 - Η Αρχαία Κατάρα [Παρουσίαση/Κριτική]\nΚριτική Ζαγκόρ #7: Η Αρχαία Κατάρα\nΠροσωπικά πάντα πίστευα πως αυτό το τεύχος θα μας έδινε πολύ καλές ιστορίες. Τελικά έκανα λάθος. Το τεύχος αυτό ξεπερνά κάθε προσδοκία. Είναι το καλύτερο τεύχος του Ζαγκόρ μέχρι στιγμής και σε σύγκριση με τις υπόλοιπες εκδόσεις των Εκδόσεων Μικρός Ήρως είναι σίγουρα μία από τις καλύτερες! Μετά από ένα έτος γεμάτο απογοητεύσεις (η ύλη του "Νέος Μπλεκ" και του "Ζαγκόρ", η διακοπή του Μίστερ ΝΟ και οι… άλλοι ), το τεύχος είναι μία φωτεινή ηλιαχτίδα σε όλα αυτά.\nΤο τεύχος έχει πολλά θετικά που αποδεικνύουν τα λεγόμενά μου. Πρώτον είναι 164 σελίδες, κάνοντάς το απολαυστικό. Δεύτερον έχει μία δυνατή τριάδα ηρώων, τον αγαπημένο σε πολλούς Ζαγκόρ και τους Μίστερ ΝΟ και Τεξ , δύο ήρωες που είναι αγαπημένοι στο κοινό αναγνωστών του "Μίστερ ΝΟ και οι άλλοι" και μπορώ να πω με σιγουριά πως αυτοί που δεν αγόραζαν το Μίστερ ΝΟ θα το μετανιώσουν, άμα η επιλογή ιστοριών συνεχίσει έτσι δυνατά. Τρίτον δίνονται οι σωστές σελίδες και στους τρεις ήρωες και οι ιστορίες τους είναι μεγάλες σε μέγεθος και πάνω από όλα είναι οι καλύτερες ιστορίες των ηρώων. Αυτό δείχνει πως οι επιλογές ιστοριών έχουν γίνει με τρομερή επιτυχία. Συγχαρητήρια στον Λεωκράτη Ανεμοδουρά για αυτές τις αποφάσεις. Ας περάσουμε όμως στον σχολιασμό κάθε ιστορίας:\n1. Ζαγκόρ: Η Αρχαία Κατάρα\nΗ ιστορία είναι η τελευταία που σχεδίασε ο Gallieno Ferri (Ζαγκόρ Εναντίον Ζαγκόρ, Ζαγκόρ #6) πριν τον απρόσμενο θάνατό του τον Μάιο του 2016. Ο σκιτσογράφος έχει σχεδιάσει ένα μεγάλο μέρος της ιστορίας και όταν πέθανε, η ιταλική εκδοτική έφερε 2 άλλους σκιτσογράφους (Venti & Sedioli) για να την ολοκληρώσουν. Για αυτό τον λόγο το σχέδιο της ιστορίας σε πολλά σημεία χαλάει, καθώς η ιταλική εκδοτική αποφάσισε να την αφήσει στο ίδιο σχέδιο ώστε να αποτελεί φόρο τιμής στον δημιουργό. Ο Ferri σχεδίασε τις πρώτες 63 σελίδες της ιστορίας, δηλαδή το πρώτο μέρος της ιστορίας και στο επόμενο τεύχος (Ζαγκόρ #8) θα είναι σε σχέδια των Venti και Sedioli.\nΗ ιστορία πέρα από το σχέδιο είναι αλάνθαστη. Το σενάριο είναι τρομερά ενδιαφέρον και προκαλεί δέος στον αναγνώστη και τον κάνει να θέλει να διαβάσει με ανυπομονησία την επομένη σελίδα. Δίνει ένα υπερφυσικό story που είναι ακριβώς αυτό που χρειαζόμασταν στον Ζαγκόρ, καθώς αυτό είναι το στοιχείο που τον χαρακτηρίζει. Η ιστορία έχει τρομερή ευελιξία και μεν πολύπλοκη δε από τον σεναριογράφο J. Rauch (Το Μυστικό του Συνταγνατάρχη Πέρρυ, Ζαγκόρ #1) δίνετε με απλό και ευνόητο τρόπο. Επιπλέον η σύνδεση της γνωστής ιστορίας «Ζαγκόρ Εναντίον Βρικόλακα» με την «Αρχαία Κατάρα» είναι φανερή καθώς υπάρχουν πολλές αναφορές στην ιστορία, και ουσιαστικά η «Αρχαία Κατάρα» είναι η συνέχεια της ιστορίας με τον Βρικόλακα. Με βάση το εξώφυλλο του Ζαγκόρ #8 μπορεί να δούμε τον Βρικόλακα να κάνει μία εμφάνιση στην ιστορία.\n2. Μίστερ ΝΟ: Εξωγήινος!\nΜετά από την διακοπή του Μίστερ ΝΟ και οι άλλοι, δεν ήμουν ιδιαίτερα ενθουσιασμένος για την απόφαση του ήρωα να τοποθετηθεί στην ύλη του Ζαγκόρ, καθώς θα αδικούταν σε σελίδες και θα υποβιβαζόταν στην αξία του ως τίτλος κόμικς. Αυτό όμως περνάει απαρατήρητο καθώς ο μόνος τρόπος που μπορούσε να αντιμετωπιστεί ήταν να μπει μία δυνατή και καλή ιστορία, όπου όσες σελίδες ανά τεύχος και σε όποια έκδοση και αν μπει η ποιότητά του δεν υποβιβάζεται. Η ιστορία “Εξωγήινος!” είναι η 6η καλύτερη ιστορία του ήρωα και έχει αγαπηθεί από πολλούς ιταλούς αναγνώστες.\nΣε σενάριο Tiziano Sclavi (Μίστερ ΝΟ: Ζούγκλα, Μίστερ ΝΟ #20), ο δημιουργός του Ντύλαν Ντογκ, και σε σχέδια Fabio Civitelli (Μίστερ ΝΟ: Καπετάν Βεντέττα, Μίστερ ΝΟ #17), γνωστός σχεδιαστής του Τεξ. Η ιστορία συνδέεται χρονικά με τον Ψυχρό Πόλεμο που είχε ξεκινήσει λίγα χρόνια πριν την χρονική τοποθέτηση της ιστορίας, το 1953. Το 1953 ήταν το έτος που ο Ψυχρός Πόλεμος κλιμακώθηκε ανάμεσα στις ΗΠΑ και στη ΕΣΣΔ με την άφιξη του νέου Αμερικανού Προέδρου και επίσης γινόταν διάφορες αποστολές στο διάστημα από την ΕΣΣΔ για ανταγωνισμό. Ο Αρκάντι, ο Ρώσος αστροναύτης της ιστορίας είναι φανταστικός χαρακτήρας.\nΗ ιστορία είναι εξαιρετικά γραμμένη, με ίσως ένα από τα καλύτερα σενάρια κόμικς που έχω διαβάσει. Απίστευτοι διάλογοι, συνειδητοποιημένοι χαρακτήρες και επιτέλους μία ιστορία Μίστερ ΝΟ σε ιστορική περίοδο μετά από τόσο καιρό. Ο Sclavi είναι ένας αξιοσημείωτος σεναριογράφος και έχει γράψει 8 ιστορίες Μίστερ ΝΟ και έχει επίσης γράψει ιστορίες του Ζαγκόρ, 9 συνολικά. Είναι πιο γνωστός για την δημιουργία του Ντύλαν Ντογκ. Το σχέδιο είναι μέτριο (προσωπικά ο καλύτερος σχεδιαστής του Μίστερ ΝΟ είναι ο Bignotti) και με το χρώμα απογοητεύτηκα λίγο, καθώς στα τελευταία 5 τεύχη του Μίστερ ΝΟ (#20-24) ο χρωματισμός στις ιστορίες του Μίστερ ΝΟ ήταν διαφορετικός από το συνηθισμένο κάνοντας τις ιδιαίτερα ενδιαφέρουσες. Η ιστορία έχει επίσης σκηνές που μένουν στη μνήμη. Ακόμα δεν θα ξεχάσω τη σκηνή που ο Μίστερ ΝΟ παίρνει το ναρκωτικό.\n3. Τεξ: Οι Δαίμονες Του Βορρά\nΗ πρώτη μεγάλη ιστορία Τεξ δημοσιεύθηκε στο παρόν τεύχος. Σε σενάριο Mauro Boselli (Dampyr: Η Λεγεώνα του Χάρλαν Ντράκα, Νέος Μπλεκ #47-49) και σχέδια G. Ticci. Το τεύχος έχει τις περισσότερες σελίδες Τεξ που έχουμε δει μέχρι στιγμής (40 σελίδες). Δημοσιεύθηκε ως επετειακό τεύχος, για να γιορτάσουν τα 600 τεύχη του ήρωα.\nΗ ιστορία είναι τρομερή από κάθε άποψη! Το σενάριο μας δίνει τον παλιό ωραίο κλασσικό Τεξ! Μία απλή ιστορία που κλείνει υπέροχα το τεύχος. Ωραίο σχέδιο, υπέροχο χρώμα και ανυπομονούμε για τα επόμενα δύο μέρη.\nΣτο σύνολο, ένα δυνατό τεύχος που νομίζω όλοι χρειαζόμασταν. Μακάρι να συνεχίσει έτσι δυνατά η έκδοση. Η νέα εποχή του Ζαγκόρ φαίνεται ιδιαίτερα αισιόδοξη!\nΤελικός Βαθμός: 9/10 (4.5🌟/5🌟)\nBy Ίωνας Αγγελής (Ionas Aggelis) στις Δεκεμβρίου 21, 2017\nΕτικέτες Εκδόσεις Μικρός Ήρως, Ζαγκόρ, Κριτική Κόμικς, Μίστερ ΝΟ, Τεξ


Ο «Λώλος» ξέχασε... - Onsports.gr\nΈφη Χρυσανθοπούλου 02 Φεβρουαρίου 2011, 07:01\nΟ «Λώλος» ξέχασε...\nΟ Γιώργος Κακουλίδης άφησε στην άκρη την κόντρα που είχε με τους ανθρώπους του ΝΟΠ τα προηγούμενα χρόνια και επέστρεψε ως προπονητής παλαιμάχων.\nΉταν ο άνθρωπος που έζησε τις μεγάλες στιγμές του ΝΟΠ, τον οποίο και οδήγησε στην κατάκτηση του Κυπέλλου Ελλάδος το 1995, όντας προπονητής της ομάδας. Στη συνέχεια, τα προβλήματα ήταν έντονα μεταξύ του έμπειρου τεχνικού και της διοίκησης των «δαιμόνων» με αποτέλεσμα οι δρόμοι των δύο πλευρών να… χωρίσουν, φτάνοντας η υπόθεση μέχρι και τα δικαστήρια..\nΟ Γιώργος Κακουλίδης ωστόσο, άφησε στην άκρη τις κόντρες του παρελθόντος, και ξεκινά μία νέα συνεργασία με τον πατρινό σύλλογο. Ανέλαβε καθήκοντα προπονητή της ομάδας των παλαιμάχων, ανοίγοντας μία νέα σελίδα στην ομάδα της καρδιάς του, τον ΝΟΠ.


Ν. Παπαθανάσης: Τις επόμενες μέρες οι αποφάσεις για το πώς θα ανοίξει η αγορά | Χανιώτικα Νέα\n22 Νοεμβρίου, 2020 9:07 πμ\nΣυντακτική Ομάδα - 20 Νοεμβρίου, 2020 6:14 μμ\nΆνοιξε το απόγευμα της Παρασκευής η ειδική πλατφόρμα της Ανεξάρτητης Αρχής Δημόσιων Εσόδων (ΑΑΔΕ) για τον 4ο κύκλο της Επιστρεπτέας Προκαταβολής. Οι πρώτες πληρωμές, σύμφωνα...\nΑΠΕ-ΜΠΕ - 20 Νοεμβρίου, 2020 9:19 πμ\nΆνοιξε η ηλεκτρονική πλατφόρμα (ηλεκτρονική υπηρεσία επιστροφής ποσών μειώσεων κύριων συντάξεων σε κληρονόμους) για την υποβολή αιτήσεων από τους κληρονόμους που δικαιούνται αναδρομικά. Συγκεκριμένα, οι...


Ωραιόκαστρο: Με "Stavento" η φωταγώγηση του Χριστουγεννιάτικου δέντρου\n25 Νοεμβρίου, 2020 10:12 πμ\nOn 2 Δεκεμβρίου, 2019 7:00 μμ\nΣτους γιορτινούς ρυθμούς των Χριστουγέννων και της Πρωτοχρονιάς αρχίζει να κινείται το Ωραιόκαστρο. Η φωταγώγηση του χριστουγεννιάτικου δέντρου θα πραγματοποιηθεί την Παρασκευή 6 Δεκεμβρίου,\nστο πλαίσιο μιας μεγάλης γιορτής για την αγορά και για τους πολίτες κάθε ηλικίας, η οποία θα πλαισιωθεί από συναυλία με το δημοφιλές συγκρότημα των «Stavento».\n18 Νοεμβρίου, 2020 10:20 πμ


Εξοδος | in.gr\ningr > Άποψη > Εξοδος\nΗ κυβέρνηση ΣΥΡΙΖΑΝΕΛ φέρει πλέον ημερομηνία λήξης\nΑλέξης Τσίπρας και Πάνος Καμμένος σε πρόσφατη συνάντηση (ΠΗΓΗ: Eurokinissi)\n13 Απριλίου 2018, 16:56\nΝομίζω ότι το έχουμε ξαναπεί: κάνει λάθος όποιος θεωρεί τον Καμμένο κορόιδο.\nΚάθε άλλο. Οταν ένας άνθρωπος περιορισμένων ικανοτήτων επιβιώνει τόσων καταστάσεων, σίγουρα διαθέτει τουλάχιστον κάποια ικανότητα επιβίωσης.\nΜάλλον αυτήν είχαμε υποτιμήσει όσοι προεξοφλούσαμε ότι θα κάνει κωλοτούμπα στο Σκοπιανό.\nΔιότι ο Καμμένος βλέπει πως με τα σημερινά δεδομένα δεν έχει μέλλον.\nΗ παρατεινόμενη συμμετοχή του σε μια κυβέρνηση χαμηλής δημοτικότητας και αντίθετης ιδεολογίας (της οποίας, ούτως ή άλλως, πλησιάζει το τέλος) έχει κόστος.\nΦίλος λοιπόν ο Αλέξης. Ωραίο το υπουργιλίκι. Ωραία τα ελικόπτερα και τα γαλόνια.\nΑλλά ο Καμμένος ξέρει πως αν δεν καταφέρει να μπει στη Βουλή, ο Μητσοτάκης θα τον κρεμάσει από το τσιγκέλι. Οι διερευνητικές πρεσβείες και οι πρόθυμοι μεσολαβητές δεν έχουν πιάσει τόπο – το αντίθετο!\nΠοια είναι λοιπόν η μόνη λύση; Να πιάσει το 3%.\nΓια να το πετύχει χρειάζεται ακροατήριο. Και το ακροατήριο του Καμμένου μπορεί να είναι μόνο εθνικόφρονες, θρησκευόμενοι και παλικαράδες – δεν νομίζω να τον εμπιστεύεται κανείς για την τεχνοκρατική του επάρκεια, ούτε για την αλλαγή ταυτότητας φύλου.\nΧρειάζεται λοιπόν να φύγει από την κυβέρνηση, έστω συνεννοημένα αλλά όχι διακριτικά. Να φύγει φωναχτά με σκηνικό σύγκρουσης σε εθνικό ζήτημα. Σκόπια, Τουρκία, ό,τι κάτσει…\nΔιαφορετικά, η έξοδος θα είναι δώρο άδωρο.\nΜετά ελπίζει να μαζέψει κάποιους ξέμπαρκους δεξιούς δυσαρεστημένους με τον Μητσοτάκη, τίποτα «Βόρειους», κανένα «Μακεδονομάχο» και να παλέψει το 3% – ελπίζοντας ότι έτσι θα κόψει και την αυτοδυναμία της ΝΔ…\nΑυτά λέει ένα λογικό κι αυτονόητο σενάριο. Η κυβέρνηση ΣΥΡΙΖΑΝΕΛ φέρει πλέον ημερομηνία λήξης.\nΟ Πρωθυπουργός το γνωρίζει. Προσπάθησε να διαμορφώσει μια εναλλακτική πλειοψηφία περιφέροντας διάφορα «τυράκια». Ανεπιτυχώς.\nΕτσι η εξίσωση είναι απλή. Η αποχώρηση Καμμένου οδηγεί σε πτώση της κυβέρνησης. Και η πτώση της κυβέρνησης σε εκλογές.\nΠροφανώς η κυβέρνηση με το παράξενο πείσμα και την εξουσιομανία που διαθέτει θα το παλέψει μέχρι τέλους. Θα καταφύγει στη γνωστή παπαρολογία για «την ευκαιρία στο Σκοπιανό που δεν πρέπει να χαθεί» και «τη νέα εποχή μετά την έξοδο από το Μνημόνιο».\nΘα παιανίσει την «πολιτική σταθερότητα» και την ανάγκη «προοδευτικών συναινέσεων» – τώρα τα θυμήθηκαν!\nΜάταιος κόπος. Κανείς δεν θα παίξει τον ναυαγοσώστη όπως το 2015 αφού η αντιπολίτευση έχει προνοήσει να κόψει τις γέφυρες.\nΚι αυτό το υπολογίζει ο Καμμένος.\nΟ οποίος θα προτιμούσε μεταξύ της εξόδου του και των εκλογών να μεσολαβήσει κάποιο άλλο βραχύβιο κυβερνητικό σχήμα ή έστω μια μειοψηφική κυβέρνηση ανοχής.\nΜεταξύ μας όμως δεν νομίζω ότι θα του κάνει κανείς το χατίρι!


5 σωτήρια tips (που θα σου χρειαστούν αυτό το Πάσχα) για το πλύσιμο των πιάτων στο χέρι\nΗΟΜΕ Deco Smart Tips 5 σωτηρια tips (που θα σου χρειαστουν αυτο το Πασχα) για το πλυσιμο των πιατων στο χερι\n24.04.2019 | 15:03\t by Νικη Κλεισουρα\nΠάσχα έρχεται, μαγειρίτσες θα αχνίσουν στα πιάτα, αρνιά θα ψηθούν στις σούβλες, κοκορέτσια θα εξαφανιστούν μέσα σε δευτερόλεπτα από τα τραπέζια, πατάτες θα συνοδεύσουν τραγανές… πετσούλες και δροσερές σαλάτες θα βοηθήσουν τις μπουκιές να “κατέβουν” πιο εύκολα. Και στο τέλος αυτού του ανελέητου φαγοποτιού… η κουζίνα θα μοιάζει σαν την χτύπησε τυφώνας!\nΕπειδή, λοιπόν, πολύ σύντομα θα χρειαστεί να σηκώσεις τα μανίκια, να πιάσεις το σφουγγάρι και να πλύνεις δεκάδες πιάτα, μαχαιροπίρουνα, ποτήρια και ταψιά, σήμερα θα δούμε πέντε βασικά tips για το πλύσιμο των πιάτων στο χέρι!\nTip#1: Χρησιμοποίησε (πάντα) ζεστό νερό\nΜπορεί να μην παίζει κανέναν ρόλο στην απολύμανση των σκευών (αφού ποτέ το νερό της βρύσης δεν θα έχει την κατάλληλη θερμοκρασία για αποστείρωση), αλλά το ζεστό νερό είναι απαραίτητο να απομακρυνθεί το λίπος και τα υπολείμματα φαγητού.\nTip #2: Πλύνε πρώτα τα πιο καθαρά πιάτα\nΤο σφουγγάρι που βουτάει πρώτα σε ένα ταψί με στερεοποιημένα λίπη και υπολείμματα τείνει να κρατάει πάνω του όλη αυτή την βρωμιά και να την μεταφέρει στα επόμενα πιάτα και σκεύη. Γι’ αυτό και είναι πάντα προτιμότερο να ξεκινάμε από τα πιο καθαρά αντικείμενα.\nTip #3: Άλλο πλύσιμο και άλλο απολύμανση\nΤο πλύσιμο των πιάτων στο χέρι σημαίνει πως θα καθαρίσουν από τις τροφές. Δεν σημαίνει, όμως, ότι θα είναι και αποστειρωμένα από μικρόβια. Αν θέλεις, λοιπόν, να απομακρύνεις κάθε πιθανό μικροοργανισμό, τότε μούλιασε τα πιάτα για δύο λεπτά σε 3lt κρύο νερό με 1 κουταλιά χλωρίνη.\nTip #4: Στέγνωσε τα πιάτα φυσικά\nΚαι όμως, ο τρόπος που στεγνώνουμε τα πιάτα επηρεάζει το επίπεδο καθαριότητά τους. Διότι, πόσο καθαρό είναι το 35ο πιάτο που έχεις στεγνώσει με το ίδιο, αμφιβόλου υγιεινής πανί; Αντ’ αυτού, είναι προτιμότερο να αφήνουμε τα πιάτα να στεγνώνουν μόνα τους στην σχάρα του νεροχύτη.\nTip #5: Απολύμανε το σφουγγάρι τακτικά\nΠροφανώς και μετά από πολλές πλύσεις, το σφουγγάρι σου συγκεντρώνει περισσότερα μικρόβια ακόμη κι από την τουαλέτα σου! Γι’ αυτό και μπορείς να το απολυμαίνεις βυθίζοντάς το σε ξύδι για πέντε λεπτά, αλλά και να το αλλάζεις σε τακτά χρονικά διαστήματα.\nΕτικέτες DESIGN,HOW TO,INTERIOR DESIGN,SMART MOVES,ΔΙΑΚΟΣΜΗΣΗ,ΚΑΘΑΡΙΟΤΗΤΑ,ΚΑΘΑΡΙΣΜΑ ΣΠΙΤΙΟΥ,ΚΑΘΑΡΙΣΜΟΣ ΣΠΙΤΙΟΥ,ΤΑΚΤΟΠΟΙΗΣΗ ΣΠΙΤΙΟΥ


Mητροπολίτης Ἀττικῆς καί Μεγαρίδος Νικόδημος - Η ευθύνη του "ορθοτομείν" και η υπακοή των επισκόπων\nΗ ευθύνη του "ορθοτομείν" και η υπακοή των επισκόπων\nΗ ευθύνη του "ορθοτομείν"\nκαι η υπακοή των επισκόπων\nΣκέψεις, που θα μπορούσα να τις καταθέσω υπεύθυνα στην ομήγυρη των συλλειτουργών μου. Άλγος ψυχής, που θα τολμούσα να το εμπιστευτώ στη σοφία τους και στην αγάπη τους. Όμως, λιτανεύοντας μιά ολόκληρη εικοσαετία το βάρος του διωγμού, κάθε φορά, που δοκιμάζω να κρούσω τη θύρα της καρδιάς τους, τή βρίσκω αμπαρωμένη. Δίχως χτύπο αδελφωσύνης. Δίχως παλμό "εν Χριστώ κοινωνίας". Με παγιωμένη την εχθρότητα. Με καθηλωμένη την πρόθεσι στις πράξεις της βίας. Μόνο, πού, από καιρό σε καιρό, κάποιο στυγνό πρόσωπο ή κάποια στιφή ανακοίνωσι, μου υποδεικνύει το "καθήκον". Τον μονόδρομο της υπακοής. Το σκύψιμο της κεφαλής κάτω από το μαχαίρι του δημίου.\nΜήν αναμοχλεύεις τα γεγονότα, είναι ή συμβουλή. Μή κρίνεις τις Συνοδικές πράξεις. "Καλώς ή κακώς, κανονικώς ή αντικανονικώς, νομίμως ή παρανόμως", η Σύνοδος αποφάσισε. Η ψήφος ρίχτηκε στην κάλπη. Η πλειοψηφία εκφράστηκε ή υποκλάπηκε. Δεν απομένουν περιθώρια γιά κρίσεις. Η μόνη ανταπόκριση είναι η υπακοή.\nΗ υπακοή έχει γίνει στη φάση αυτή του αναβρασμού και των δραματικών εξελίξεων σημαία. Λάβαρο εκκλησιαστικής δεοντολογίας. Υπόμνησι καί υπόδειξι χρέους, πού ταυτίζεται με την ευπρέπεια, τον σεβασμό των θεσμών, την πνευματική γονιμότητα, την εναρμόνιση με την Πατερική Παράδοση.\nΚαι η σημαία υψώνεται, για να δρομολογήσει τους τρεις Μητροπολίτες. Αλλά και για να εντυπωσιάσει, ακόμα και να φρενάρει τον λαό. Κάθε μέλος της Εκκλησίας, πού αποτολμάει να εγγίση το δάχτυλο στις πληγές καί να εκφράσει οδύνη. Σε κανέναν δεν παραχωρείται το δικαίωμα του δισταγμού, της συνειδησιακής αντιδράσεως, της αμφισβητήσεως των Συνοδικών πράξεων, της δημιουργίας μετώπου, για την αποκατάσταση της κανονικής καί νομίμου τάξεως. Όλοι χρωστούν υποταγή. Συμμόρφωση προς τις αποφάσεις της εκκλησιαστικής ηγεσίας. Εκκοπή των αμφιβολιών καί των αντιδράσεων, που ανεβαίνουν απ' τα βάθη της φωτισμένης ψυχής κι εκφράζουν την αγωνία της γνησιότητας. Το σημερινό εκκλησιαστικό κατεστημένο επιδιώκει την μετάταξη του λαού από το λογικό στο άλογο ποίμνιο. Επιβάλλει την τυφλή υπακοή. Καί σχηματοποιεί τη διαποίμανση σε έργο, πού γίνεται με το καλάμι του εξαναγκασμού καί της υποταγής.\nΌμως, η πρώτη ευθύνη του επισκόπου δεν είναι η άλογη υποταγή στις Συνοδικές αποφάσεις. Είναι "το ορθοτομείν τον λόγον της αληθείας". Η αγωνία και ο αγώνας να μένη πιστός στην Παράδοσι των Αποστόλων και των Πατέρων. Στην ορθή πίστη. Καί στο κρυστάλλινο ήθος. Καί να μεταποιή αυτή τη δυναμική, προσωπική του εμπειρία σε λόγο αγάπης και διδαχής.\nΌταν η Εκκλησία αναφέρεται σε μορφές αγίων Πατέρων, δεν εγκωμιάζει την υπακοή τους στις Συνοδικές αποφάσεις. Αλλά τους αγώνες τους για την αλήθεια και τη γνησιότητα. Στις μνήμες τους ψάλλει συχνά το ίδιο τροπάριο: "Κανόνα πίστεως καί εικόνα πραότητος, εγκρατείας διδάσκαλον ανέδειξέ σε τη ποίμνη σου η των πραγμάτων αλήθεια...". Καί στις μνήμες των ιερομαρτύρων εκφράζει τα αισθήματά της με το χαρακτηριστικό απολυτίκιο: "Καί τρόπων μέτοχος, καί θρόνων διάδοχος, των Αποστόλων γενόμενος, την πράξιν εύρες θεόπνευστε, εις θεωρίας επίβασιν, όθεν τον λόγον της αληθείας ορθοτομών, καί τη πίστει ενήθλησας μέχρις αίματος...".\nΠόθος, μόχθος, αγώνας, του επισκόπου είναι η εμμονή στη γνησιότητα. Η θεμελίωσι της προσωπικής ζωής και του ποιμαντικού έργου στην Παράδοσι των Αγίων Αποστόλων καί των Πατέρων. "Επαγωνίζεσθαι τη άπαξ ηαραδοθείση τοις αγίοις πίστει" (Ιούδα 3). Το "ποιείν" καί "διδάσκειν" σε αρμονία με τα βιώματα καί τη διδαχή των μαθητών του Σαρκωμένου Λόγου καί με το παράδειγμα των αγίων.\nΓι' αυτή τη γνησιότητα ο επίσκοπος προτάσσει τα στήθη του. Γι' αυτή θυσιάζει τα πάντα. Γι αυτή προσφέρει δίχως δισταγμό τη σπονδή του αίματος.\nΗ υπακοή είναι μια δευτερογενής υποχρέωση γιά τον επίσκοπο. Όταν το συλλογικό όργανο, η Σύνοδος των επισκόπων ορθοτομεί τον λόγον της αληθείας, ο επίσκοπος έχει χρέος να υποταχθεί. Να δεχθεί την απόφαση σαν φωνή Θεού. Καί να ευθυγραμμίσει τη ζωή του και το έργο του στο κέλευσμά της. Όταν, όμως, η απόφαση είναι αποτύπωμα προσωπικών εμπαθειών, όταν θεμελιώνεται στην αυθαιρεσία, όταν ποδοπατεί τις σεπτές προσταγές των Ιερών Κανόνων, όταν εισάγει καινά δαιμόνια καί σύρει την Εκκλησία σε περιπέτειες, η ευθύνη της αρχιερατικής συνειδήσεως δεν κάμπτεται στην εύκολη λύση της υπακοής. Γιατί η υποχώρηση καί η υποταγή θα ανοίξουν διάπλατα το δρόμο προς την αλλοτρίωση.\nΜονόδρομος, στις περιπτώσεις αυτές, είναι η αντίσταση. Η προβολή της αρνήσεως. Η διαμήνυσι του "όχι".\nΔεν έχει καμμιά σημασία αν αυτοί, που αποφασίζουν να προβάλουν την αντίσταση καί να σηκώσουν το βάρος της κατακραυγής είναι οι λίγοι. Η μειοψηφία. Ίσως οι τρεις. Ίσως ο ένας. Δεν δικαιούται να υποστείλει τη σημαία του αγώνα, ένας επίσκοπος καί στην περίπτωση που απομείνει μόνος. Το χρέος του είναι να υψώσει τα βλέμματα στον ουρανό. Να συλλάβει καί να κρατήσει με φόβο το πρόσταγμα του Θεού. Καί να καταθέσει σαν εισφορά στο σώμα της Εκκλησίας καί στην Ιστορία τη γενναία αντίστασή του.\nΚλασικό παράδειγμα τέτοιας αρνήσεως ο άγιος Μάρκος Εφέσου ο Ευγενικός. Στάθηκε αντιμέτωπος, μόνος αυτός, σε μια μείζονα Σύνοδο. Με συμμετοχή Ανατολής καί Δύσεως. Που την ανύψωσε σε περιωπή η παρουσία των προκαθημένων. Πού έφτασε -έστω όπως έφτασε- σε συμφωνία και σε υπογραφή αποφάσεως. Εκείνος, είπε το "όχι". Δεν υποτάχτηκε. Δεν συντονίστηκε με την υπόμνησι της υπακοής. Δεν υποχώρησε κάτω από τον όγκο της συντριπτικής πλειοψηφίας. Μέσα του πρυτάνευσε η ευθύνη του "ορθοτομείν". Η υποχρέωση να μη προδώσει τον θησαυρό της πίστεως καί τη γνησιότητα του εκκλησιαστικού βιώματος.\nΑν το σημερινό ελληνικό εκκλησιαστικό κατεστημένο κρατούσε τα ηνία της εξουσίας κείνη την εποχή, θα έσπευδε να φορτώσει και να στιγματίσει τον άγιο Μάρκο τον Ευγενικό με το επιτίμιο της ακοινωνησίας καί να τον θεωρήσει μολυσμένο κι απόβλητο από την κοινωνία των επισκόπων. Μόνο και μόνο γιατί είπε το "όχι". Μόνο καί μόνο γιατί αντιστάθηκε στην "προσκυνημένη πλειοψηφία".\nTo σύγχρονο φαινόμενο έχει και μια άλλη παράμετρο, που το κάνει τρομακτικότερο. Η υπακοή, που ζητείται από μένα και από τους άλλους δύο εκλεκτούς αδελφούς Ιεράρχες, δεν αναφέρεται σε γενικά θέματα. Σε προβλήματα, ποιμαντικά, που επιδέχονται εναλλακτικές λύσεις. Σε αποφάσεις, που δεν θίγουν την ολοκληρία των Ιερών Κανόνων, τη συνέχεια των εκκλησιαστικών παραδόσεων, την αγιοπνευματική τάξι της Εκκλησίας.\nΜας ζητείται υπακοή σ' ένα ορμαθό αποφάσεων, που από το ένα μέρος μας θίγουν προσωπικά κι από το άλλο πληγώνουν θανάσιμα τους Ιερούς Κανόνες και την ευταξία του Σώματος Ιησού Χριστού.\nΕπί δυο δεκαετίες δίχως να μας δικάζουν, μας καταδικάζουν. Μαζεύονται, παίρνουν αποφάσεις δυσμενείς εναντίον μας, εκχύνουν στα πρόσωπα μας την οργή τους και την εμπάθεια. Μια φορά δεν μας κάλεσαν, για να μας γνωστοποιήσουν την κατηγορία. Μια φορά δεν θεώρησαν χρέος τους να ακούσουν την απολογία μας. Η μια καταδίκη πάνω στην άλλη. Η μια πράξη διωγμού και εξοντώσεως πάνω στην προηγούμενη.\nΚι ο επίλογος στην κάθε φάση του εκκλησιαστικού δράματος, η συμβουλή της υπακοής.\nΑλλά, υπάρχει πουθενά στην Οικουμένη άνθρωπος, που να υπάκουσε αδιαμαρτύρητα στους δημίους του; Που να δέχτηκε να μπει στη φυλακή ή να έστερξε τη δολοφονία του, δίχως να αντιδράσει; Δίχως να ζητήσει τον σεβασμό της προσωπικότητάς του; Δίχως να απαιτήσει να του παρασχεθεί ο χρόνος κι η έσχατη ελπίδα της απολογίας;\nΥποταγή στην άδικη καταδίκη ισοδυναμεί με παραφροσύνη. Υπακοή στους δεδηλωμένους εχθρούς και στους δήμιους είναι πράξη εσχάτης εκπτώσεως της ανθρωπίνης προσωπικότητας.\nΟ άγιος Ιωάννης ο Χρυσόστομος, αρνήθηκε να υπακούσει και σ' αυτή ακόμα την πρόσκληση των διωκτών του. Τρεις φορές τον κάλεσαν να παρουσιαστεί στη Σύνοδο των Επισκόπων, για να απολογηθεί. Κι αρνήθηκε να προσέλθει. Τους διαμήνυσε, πως αν εξαιρέσουν τους φανερούς εχθρούς του, είναι έτοιμος και να εμφανιστεί και να απολογηθεί. Αν όμως δεν το κάνουν αυτό, "δεκάκις" κι αν τον καλέσουν, δεν είναι διατεθειμένος να ανταποκριθεί στην πρόσκληση και να ικανοποιήσει τη Συνοδική προσταγή τους.\nΗ άρνησή του να υπακούσει ήταν παράπτωμα; Ήταν εκκλησιαστικό έγκλημα; Κάθε άλλο. Ήταν έκφραση μεγαλείου και δυνάμεως ενός εκκλησιαστικού ηγέτη, που προτίμησε την καταδίκη και την εξορία από την προδοσία των θεσμίων της Εκκλησίας και την κατάλυση των Ιερών Παραδόσεων.\nΠαράπλευρα, όμως, με την προσωπική συντριβή, οι αποφάσεις που πάρθηκαν και που παίρνονται στη ροή της τελευταίας εικοσαετίας, συντρίβουν όλο το οικοδόμημα της Κανονικής τάξεως της Εκκλησίας. Θεμελιακοί Ιεροί Κανόνες ποδοπατούνται. Το Συνοδικό σύστημα εξαρθρώνεται. Η έκφραση ελευθέρας γνώμης εκ μέρους των επισκόπων περιφρονείται. Φαύλοι κληρικοί προάγονται. Έντιμοι λειτουργοί του Θυσιαστηρίου προπηλακίζονται. Θεσμοί με αιώνιο κύρος ξηλώνονται. Το κύρος της Εκκλησίας φθείρεται.\nΚαι ύστερα από όλες αυτές τις καταλυτικές πράξεις, που αλλοιώνουν τη φυσιογνωμία του εκκλησιαστικού Σώματος, εμφανίζεται η υπεύθυνη ομάδα του κατεστημένου, ορθώνει το ανάστημά της και ζητάει από τους υπόλοιπους επισκόπους και ειδικά από τά θύματά της την άσκηση της υπακοής. Σε τί; Στόν αμοραλισμό; Στη διαφθορά; Στό γκρέμισμα όλων των στηριγμάτων της εκκλησιαστικής ευταξίας;\nΑυτή η υπακοή θα λειτουργήσει θετικά; Θα βοηθήσει σε ανόρθωση; Ή θα ελευθερώσει κάθε φρένο και θα αφήσει το όχημα να κυλήσει στόν γκρεμό;\nΚι όταν η υπακοή εστιάζεται στο ένα πρόσωπο, προσφέρεται προνομιακά στον πρώτο επίσκοπο, που σύμφωνα με τους Ιερούς Κανόνες δεν είναι παρά ο πρώτος μεταξύ ίσων, ολόκληρη η δομή της εκκλησιαστικής διοικήσεως μεταποιείται. Η Ορθόδοξη Συνοδικότητα καταλύεται. Ο θρόνος του ενός υπερυψώνεται. Η Παπική νοοτροπία μεταφέρεται από τη Δύση στην Ανατολή. Τό αλάθητο φανερά ή σιωπηλά θεσπίζεται. Και η Εκκλησία στο σύνολό της αποπροσανατολίζεται.\nΟ όρκος μας είναι το "ορθοτομείν" και το "ορθοπρακτείν". Και αποστολή της Ιεράς Συνόδου είναι το "ορθοτομείν τον λόγον της αληθείας" Ιησού Χριστού.\nΌταν οι συνοδικές διασκέψεις αναζητούν με πόνο και μόχθο το Θείο θέλημα και με προσευχή και προσοχή ορθοτομούν την αλήθεια, οι επίσκοποι και ο λαός σκύβουν το κεφάλι. Υποτάσσονται και συντάσσονται με την προσευχόμενη πλειοψηφία.\nΌταν το Συνοδικό όργανο παραπαίει και θεσμοθετεί την εμπάθεια και μεθοδεύει την καταπάτηση των Ιερών Κανόνων και την εξόντωση των συλλειτουργών, η υπακοή συνιστά συνενοχή στα εγκλήματα και κατάφωρη παραβίαση των επισκοπικών όρκων.\nΠοιός έχει το δικαίωμα να υποκύψει σε ένα τέτοιο εκβιασμό;


Κλέφτης ήχων - Κοτοπούλη Μαρία | Βιβλιοπωλείο Πατάκη\nΚωδικός προϊόντος: 9789606400100\nΣυγγραφέας Κοτοπούλη, Μαρία\nΌλα αρχίζουν και τελειώνουν με μουσική. Ο νεαρός πιανίστας, Ορφέας, βλέπει ένα όνειρο? ότι κλέβει τις δημιουργίες των καλλιτεχνών κι όταν συλλαμβάνεται από τον αόρατο συνομιλητή του, εξηγεί ότι το κάνει για να αποδώσει στους ανθρώπους τα έργα τους, όπως έκανε ο Προμηθέας με τη φωτιά. Ο σπάνιος, όμως, ήχος ενός βιολιού τον ξυπνά απότομα. Πετάγεται από το κρεβάτι του και τρέχει στο δρόμο, αναζητώντας το «δράστη» του μαγικού ήχου. Φτάνει σ’ ένα αρχοντικό και προσπαθεί να δει το σολίστα, όταν, η πόρτα του αρχοντικού ανοίγει ξαφνικά κι εμφανίζεται στο μπαλκόνι ένα πανέμορφο κορίτσι, η Ιόλη, που συνεχίζει να παίζει με το μαγικό βιολί της κάτω από τον έναστρο ουρανό. Ο νέος κρύβεται και την παρακολουθεί έκθαμβος. Έκτοτε πηγαίνει κάθε βράδυ, την ακούει, κλέβει τους θεϊκούς της ήχους και τους μεταφέρει στο πιάνο του. Να, όμως, που, και το κορίτσι κλέβει τους δικούς του ήχους, για το μαγικό βιολί της, με το οποίο λάμπει στα Λυρικά Θέατρα του κόσμου.\nΤα μαγικά δώρα του Διονύσου\nPage generated: 26/11/2020 09:06:25


Η ΟΔΥΣΣΕΙΑ ΤΗΣ ΕΙΚΟΝΑΣ ΤΟΥ Τ. ΠΡΟΔΡΟΜΟΥ ΑΠΟ ΤΗΝ ΚΥΠΡΟ ΣΤΗΝ ΞΗΡΟΚΑΡΥΤΑΙΝΑ ΓΟΡΤΥΝΙΑΣ\nΑΠΟ ΤΟ ΓΡΑΦΕΙΟ ΤΟΥ ΑΡΧΙΕΡΑΤΙΚΟΥ ΕΠΙΤΡΟΠΟΥ ΚΟΝΤΟΒΑΖΑΙΝΑΣ\nΤην Τρίτη, 7 Ιανουαρίου 2014,\nημέρα της σύναξης του Ιωάννου του Προδρόμου, εορτάστηκε ο Βαπτιστής με την αρμόζουσα εκκλησιαστική σεμνότητα στον πανηγυρίζοντα ομώνυμο Ιερό Ναό στην Ξηροκαρύταινα Γορτυνίας. Ωστόσο η φετινή εορτή θα μείνει ανεξίτηλη στη μνήμη των Ξηροκαρυτινών, αλλά και των τιμώμενων προσώπων που παραβρέθηκαν εκεί, και συγκεκριμένα της ελλογιμοτάτου καθηγήτριας Πανεπιστημίου κ. Μαρίας Μαντουβάλου και του συζύγου της κ. Πάϊκου Αναστόπουλου του Βυζικιότου. Και θα μείνει αξέχαστη, διότι με την ευλογία και την άδεια του Σεβασμιωτάτου Μητροπολίτη μας Γόρτυνος καί Μεγαλοπόλεως, κ. Ιερεμία, «ΘΡΟΝΙΑΣΤΗΚΕ» αντίγραφο της εφέστιας εικόνας του Προδρόμου στο Προσκυνητάρι του, στο Ναό της Ξηροκαρύταινας.\nΤο πιστό αντίγραφο που ολοκληρώθηκε το Δεκέμβριο του 2013 έχει διαστάσεις 0,72x0,51 και αποτελεί έργο του Αρκάδα καλλιτέχνη Α. Φίλιου. Η εικονογράφηση της εικόνας είναι σπάνια και δεν εντοπίζεται στον ελλαδικό χώρο, διότι ο Πρόδρομος ιστορείται με μια ιδιαιτερότητα, δηλ. δεν κρατά την καθιερωμένη αποκομμένη κεφαλή του, αλλά βαστά τον Εσταυρωμένο Χριστό. Με το αριστερό του χέρι ο Πρόδρομος κρατά σε οβάλ δαφνοστεφανωμένη κορνίζα τον Εσταυρωμένο. Η ιδιαίτερη αυτή παράσταση μας μεταφέρει στις επώνυμες κεντήστρες της Κωνσταντινουπόλεως και των Νήσων του Αιγαίου, οι οποίες στα εργαστήριά τους πάνω σε βελούδο ύφασμα κεντούσαν τα θέματά τους, προπαντός όταν σχεδίαζαν τον Επιτάφιο Θρήνο. Πέρα από αυτή τη διαπίστωση η «υπόμνηση» από τον Πρόδρομο του σταυρικού μαρτυρίου του χριστού επιβεβαιώνει τους λόγους των προφητών ότι ο σταυρωθείς Χριστός είναι πλέον το κέντρο της νέας αποκάλυψης της σωτηρίας του κόσμου.\nΗ συγκεκριμένη εικόνα, που τεχνουργήθηκε ειδικά για τη Γορτυνία, αποτελεί πιστό αντίγραφο πρωτότυπης εικόνας του 1853, η οποία βρίσκεται στο Ναό του Αγίου Γεωργίου Τροπαιοφόρου στο χωριό Κελλάκι Λεμεσού. Την εντόπισε ο εφημέριος του Ναού, όταν πραγματοποίησε προσκύνημα στην ηρωική μας Κύπρο. Έτσι η εικόνα που αποδίδει αυτόν τον σπάνιο τύπο του Προδρόμου, ανήκει στο τοπικό Κυπριακό εργαστήριο αγιογραφίας. Η διδάκτωρ και συνάδελφος βυζαντινολόγος του π. Νεκταρίου Πέττα, από τη μαρτυρική Κύπρο, κ. Μαρίνα Α. Κυριακίδου, στο επιστημονικό βιβλίο της: Ιερός Ναός Αγίου Γεωργίου Τροπαιοφόρου στο Κελλάκι Λεμεσού, έκδοση Ιεράς Μητροπόλεως Λεμεσού, Λευκωσία 2011, στη σ. 125, αναφέρει, σχετικά με την περιγραφή της συγκεκριμένης εικόνας, τα εξής: Η δεσποτική εικόνα φέρει την επιγραφή: «Ο ΑΓΙΟΣ ΙΩ(ΑΝΝΗΣ) Ο ΠΡΟΔΡΟΜΟΣ».\nΟ άγιος εικονίζεται όρθιος, ολόσωμος, μετωπικός, ενήλικας, γενειόφορος, με καστανόχρωμα μακριά μαλλιά, που πέφτουν στους ώμους, με τη δεξιά πλευρά του σώματος γερμένη προς τα δεξιά και το βλέμμα στραμμένο προς τον πιστό. Φέρει μεγάλα ροδόχρωμα φτερά στην πλάτη με φωτισμούς ως «ενσώματος άγγελος» και στο κεφάλι στικτό φωτοστέφανο. Ο άγιος φορά καφε-κόκκινο χιτώνα με κοντά μανίκια, με τριγωνικό άνοιγμα στο λαιμό. Πάνω από το χιτώνα φορά μπλε ιμάτιο με φωτισμούς και πλούσιες πτυχώσεις, που πέφτει τους ώμους, καλύπτοντας την αριστερή πλευρά του σώματος, μέχρι τα πόδια και δένεται στη μέση με σκουρόχρωμη ζώνη.\nΣτο δεξί χέρι κρατά ξετυλιγμένο ειλητάριο με την επιγραφή:\n«ἺΔΕ Ὁ ἈΜΝΌС ΤΟΥ ΘΕΟῩ Ὁ ΑΊΡΩΝ ΤΗΝ ἈΜΑΡΤΊΑΝ ΤΟῩ ΚΌСΜΟΥ· ΟῩΤΟС ẺΣΤΙ ΠΕΡÍ ΟῩ ẺΓΩ».\nΜε την παλάμη του αριστερού χεριού κρατά μετάλλιο, που εικονίζει τη Σταύρωση του Χριστού. Η μορφή του αγίου παριστάνεται σχεδόν ολόκληρη σε χρυσό κάμπο, ενώ στο κάτω τμήμα της εικόνας ο άγιος απεικονίζεται σε βραχώδης περιοχή (βουνά της ερήμου), με δύο δέντρα, λιγοστό χορτάρι και ένα οικοδόμημα στο βάθος. Κοντά στο δεξί πόδι του αγίου προβάλλεται η κομμένη κεφαλή του\nφωτοστεφανωμένη και τοποθετημένη μέσα σε λεκάνη. Στις δύο κάτω γωνίες της εικόνας παριστάνεται σε χρυσοκόκκινο πλαίσιο σκηνές από τη ζωή του αγίου. Δεξιά του αγίου, στην κάτω γωνία, εικονίζεται η συνάντηση του αγίου με το Χριστό πριν τη Βάπτισή Του, όπου και αναγράφεται επιγραφή παρμένη από το κατά Ματθαίον Ευαγγέλιο (Ματθ.3, 14-15):\n«ẺΓΩ ΧΡÍΑΝ ἚΧΩ ỶΠΌ СΟΥ ΒΑΠΤΙΣΘΗ / ΝΑΙ. Κ(ΑΙ) СỲ ἚΡΧΗ ΠΡΟС ΜΕ: Ὁ ΔÉ/ ἸΗСΟῩС ΕΙΠΕ ἌΦΕС ἌΡΤΙ».\nΣτην απέναντι γωνία εικονίζεται η Βάπτιση του Χριστού. Μεταξύ των δύο σκηνών παρεμβάλλεται επιγραφή, που μας πληροφορεί ότι η εικόνα ζωγραφίστηκε το 1853, με έξοδα του Χαράλαμπου, της συζύγου και των γονιών του:\n«+ ΔἒΗСΙС ΤΟῩ ΔΟYΛΟΥ СΟΥ ΧΑΡΑΛÁΜΠΟΥ / СΥΜΒÍΑС Κ(ΑΙ) ΤῶΝ ΓΟΝέωΝ:- Α.ω.Ν.Γ.» Στο πιστό αντίγραφο στο ναό της Ξηροκαρύταινας η αφιερωματική επιγραφή έχει ως εξής: «СΚΕΠΕ ΤΟΝ ΕΥΠΡΕΠΙСΑΝΤΑ ΠΡΟΔΡΟΜΕ ΙωΑΝΝΗ / ΕΙΚΟΝΑ СΟΥ ΤΗΝ ΦΕΡΟΥСΑΝ ΧΡΙСΤΟΝ ΕСΤΑΥΡωΜΕΝΟΝ / ΤΗΝ ΕΝ Τω ΞΗΡΟΚΑΡΥΤΑΙΝΗС ΝΑω ΕΥΡΙСΚΟΜΕΝΗΝ / ΑΡΧΙΕΡΑΤΙΚΟΝ ΕΠΙΤΡΟΠΟΝ ΝΕΚΤΑΡΙΟΝ Ν. ΠΕΤΤΑΝ / ΚωΜΟΠΟΛΕωΣ ΚΟΝΤΟΒΑΖΑΙΝΗС ΚΗΡΥΚΑ ΓΟΡΤΥΝΙΑС / ΔΙΑ СΥΝΔΡΟΜΗС, ΕΞΟΔωΝ ΤΕ ΙωΑΝΝΟΥ Θ. СΙΕΤΤΟΥ».\nΚάτω από το στρογγυλό χρυσαφένιο μεταλλικό έλασμα, στο οποίο σχηματίζεται ανάγλυφα ο ήλιος της Βεργίνας (στο κέντρο του οποίου είναι εγκολπωμένο το τεμάχιο του Λειψάνου του ΙΩ Προδρόμου που χορηγήθηκε από τον Άθωνα) υπάρχει η επιγραφή «ΙΕΡΟΝ ΛΕΙΨΑΝΟΝ Τ. ΠΡΟΔΡΟΜΟΥ». Ο εφημέριος του Ναού π. Νεκτάριος, στο τέλος της πανηγυρικής Θείας Λειτουργίας, ανέφερε στο κήρυγμά του τα ανωτέρω και ευχήθηκε ο Τίμιος Πρόδρομος να ευλογεί τη αρκαδική γη από τον θρόνο του εκεί ψηλά στην Ξηροκαρύταινα. Ανήγγειλε επίσης ότι στην επόμενη Θ.Λειτουργία θα πραγματοποιηθεί η ευλογία και το κόψιμο της βασιλόπιτας της Ενορίας.


BasketA2: Photostory: Η πρώτη προπόνηση της Καστοριάς\nPhotostory: Η πρώτη προπόνηση της Καστοριάς\nΆνοιξε η αυλαία της νέας σεζόν για τη νεοφώτιστη στην Α2, Καστοριά, με την πρώτη προπόνηση. Οι φιλόδοξοι φέτος «γουναράδες» άρχισαν την προετοιμασία τους με το ρόστερ να έχει ουσιαστικά κλείσει και με έξι νέα πρόσωπα.\nΔείτε εικόνες από την πρώτη προπόνηση μέσα από τον «φακό» του sentra.com.gr


Δημοσίευση την Δευτέρα, 10 Απριλίου 2017\nΟι προτεραιότητές μας δεν αλλάζουν. Ο βασικός στόχος του Ινστιτούτου είναι να προωθούμε τις καλύτερες σχέσεις μεταξύ Αμερικής, Κύπρου και Ελλάδας, Κύπρου και Αμερικής. Αυτήν τη στιγμή η Ελλάδα και η Κύπρος είναι οι χώρες της πρώτης γραμμής για την προώθηση της ειρήνης και της σταθερότητας, αλλά και των αμερικανικών συμφερόντων στην Μεσόγειο. Η Ελλάδα έχει καταλάβει τον ρόλο της;\nΝαι. Για πρώτη φορά αρχίζει και η ίδια να τονίζει πόσο σημαντικό είναι αυτό. Η Ελλάδα είναι μία μικρή υπερδύναμη στην περιοχή των Βαλκανίων. Όταν ακούς ότι η Ελλάδα έχει 165 αεροσκάφη F16 - είναι ο πέμπτος μεγαλύτερος στόλος του κόσμου, σε μια χώρα με πληθυσμό 11 εκατομμυρίων κατοίκων, λίγο μεγαλύτερο από την πόλη της Νέας Υόρκης, και έκταση όσο την Αλαμπάμα. Στατιστικά, η αναλογία είναι μεγαλύτερη από αυτήν της Τουρκίας, η οποία έχει 220 F16, αλλά με πολύ μεγαλύτερο πληθυσμό - που σημαίνει, βεβαίως και μεγαλύτερο στράτευμα. Πρέπει να υπάρξει ισορροπία δυνάμεων και πρέπει να σταματήσουν οι παραβιάσεις στο Αιγαίο, να τονιστεί από την διεθνή κοινότητα ότι αυτό είναι παράνομο και να υπερασπίζοντα οι χώρες της Δύσης, και ειδικά η Αμερική και η Ευρώπη τα σύνορα της Ελλάδας. Η Ελλάδα είναι τα ανατολικά σύνορα της Ευρώπης και είναι και η πιο σοβαρή δύναμη του ΝΑΤΟ στην περιοχή. Η Τουρκία δεν παίζει σωστά τον ρόλο της, δεν είναι αξιόπιστος σύμμαχος. Δεν έχει σχέσεις με κανέναν στα σύνορά της, έχει εχθρικές σχέσεις με όλους, συνέβαλε στην δημιουργία του Ισλαμικού Κράτους, τους έχει διευκολύνει με κάθε δυνατό τρόπο, εφάρμοσε την πολιτική ανοιχτών συνόρων με την Συρία που κατέκλυσε την Τουρκία με πρόσφυγες, έκανε τα στραβά μάτια όταν αυτοί οι πρόσφυγες πέρασαν στην Ελλάδα, την στιγμή που η οικονομία της χώρας ήταν σε πολύ κακή κατάσταση και συνεχίζει να πολεμά τη μοναδική δύναμη στην περιοχή που πολεμά το Ισλαμικό Κράτος, τις Μονάδες Προστασίας του Κουρδικού Λαού. Μιλάμε για μία χώρα του ΝΑΤΟ η οποία έχει γίνει αποδέκτης δεκάδων, αν όχι εκατοντάδων εκατομμυρίων δολαρίων σε στρατιωτική και οικονομική βοήθεια εδώ και δεκαετίες και κάθε φορά που τους ζητάμε κάτι, δεν μας το δίνουν. Υπό την ηγεσία του Ερντογάν, η οποία εξελίσσεται σε δικτατορία, αυτό θα γίνει ακόμη χειρότερο. Πιστεύετε ότι οι ΗΠΑ θα αλλάξουν την πολιτική τους έναντι της Τουρκίας; Ναι. Σε συζητήσεις που είχα με Αμερικανούς πολιτικούς, είδα ότι καταλαβαίνουν ότι αυτή είναι μία πολύ προβληματική σχέση και γι' αυτό βλέπω ότι στρέφονται πιο πολύ προς την Ελλάδα και προσπαθούν να ενισχύσουν και να αναβαθμίσουν τις βάσεις της Σούδας και να δουν και άλλες περιοχές που μπορεί να λειτουργήσουν εναλλακτικά με την Βάση του Ιντσιρλίκ. Αυτήν την στιγμή οι Αμερικανοί προσπαθούν να αναβαθμίσουν την Σούδα και κοιτάζουν την Ελλάδα πολύ πιο σοβαρά από ό,τι τα προηγούμενα χρόνια, σχετικά με τις αμυντικές επενδύσεις. Δεν θα το πουν ανοιχτά, αλλά φαίνεται στις πράξεις. Υπό αυτήν την άποψη, πώς βλέπετε την κυβέρνηση Τραμπ;\nΤην ίδια στιγμή, όταν ο Έλληνας υπουργός Άμυνας επισκέφθηκε την Ουάσιγκτον τον Μάρτιο, είχε μία εξαιρετική συνάντηση με τον ομόλογό του και στην ανακοίνωσή του το Υπουργείο Άμυνας των ΗΠΑ εξήρε την Ελλάδα και τις πρωτοβουλίες της. Αλλά στο τέλος της ημέρας δεν ξέρουμε ακόμη ποια θα είναι η εξέλιξη. Πιστεύω ότι θα υπάρξει στενότερη συνεργασία Ελλάδας - ΗΠΑ, ειδικότερα τώρα που το ενεργειακό ζήτημα έχει βάλει την Κύπρο στον χάρτη. Δεν ξύπνησε ξαφνικά η Αμερική και ανακάλυψε την Κύπρο. Το ενεργειακό άλλαξε τις δυναμικές στην περιοχή. Είναι σημαντικό για τις ΗΠΑ να υπάρχει μία εναλλακτική στο ρωσικό μονοπώλιο του αερίου στην Ευρώπη. Πέρα από την γεωπολιτική και τον στρατηγικό ρόλο της Ελλάδας, ποια είναι η θέση σας για τις εξελίξεις στην χώρα, ειδικά αυτήν την περίοδο της Κρίσης;\nΟ ρόλος του Ινστιτούτου δεν είναι να επεμβαίνει στα εσωτερικά πράγματα της Ελλάδας, δεν έχουμε το δικαίωμα να κάνουμε κάτι τέτοιο. Εμείς, ως Αμερικανοί πολίτες, προωθούμε μία πολιτική που τονίζουμε ότι είναι τα συμφέροντα της Αμερικής στην περιοχή. Τίποτα όμως δεν συμβαίνει εν κενώ. Και τα τελευταία χρόνια το οικονομικό είναι το θέμα που μονοπωλεί τις συζητήσεις για την Ελλάδα. Οπότε κοιτάξαμε, στο πλαίσιο του Ινστιτούτου, τι μπορούμε να κάνουμε για να βοηθήσουμε την οικονομική κατάσταση. Η αμερικανική κυβέρνηση έχει κάποια προγράμματα και ένα από αυτά θεωρήσαμε ότι μπορεί να βοηθήσει. Είναι ένα πρόγραμμα που λέγεται Overseas Private Investment Cooperation (OPIC). Δημιουργήθηκε ως υπηρεσία της αμερικανικής κυβέρνησης, ο πρόεδρος της οποίας διορίζεται απευθείας από τον Πρόεδρο των ΗΠΑ, για να προωθήσει τις αμερικανικές επενδύσεις σε αναπτυσσόμενες χώρες και χώρες του Τρίτου Κόσμου, παρέχοντας στους επενδυτές ασφάλεια για τις επενδύσεις τους και ευνοϊκούς τόκους. Γράψαμε στην Πρόεδρο της Υπηρεσίας, η οποία μας απάντησε ότι η Ελλάδα, ως ανεπτυγμένη χώρα και δη μέλος της Ευρωπαϊκής Ένωσης, δεν πληροί τις προϋποθέσεις. Εμείς επιμείναμε, λέγοντας ότι αυτή είναι μία πολιτική και όχι οικονομική απόφαση, γιατί ξέρουμε ότι η Πορτογαλία, η Μάλτα και η Ιρλανδία συμμετείχαν σε προγράμματα του OPIC. Πράγματι, μετά από ενάμισι χρόνο διαπραγματεύσεων, στις οποίες εμπλέξαμε και τους φίλους μας στο Καπιτώλιο, τον Ιούλιο του 2016 η Ελλάδα έγινε μέρος του προγράμματος. Δημιουργήσαμε λοιπόν ένα καλό όχημα για τις επιχειρηματικές δραστηριότητες στην Ελλάδα που μπορεί να είναι κρίσιμης σημασίας για την ανάπτυξη. Όσες φορές όμως βρέθηκα στην Ελλάδα και συναντώ τον πρωθυπουργό, τον υπουργό Άμυνας, τον Υπουργό Εξωτερικών, όλοι με ρωτούν πώς μπορούν να βοηθήσουν να δημιουργηθούν ευκαιρίες για επενδύσεις από Ελληνοαμερικανούς επιχειρηματίες. Η απάντησή μου είναι ότι πρέπει να δημιουργήσουν το κατάλληλο περιβάλλον. Οι επιχειρηματίες επιλέγουν να επενδύσουν εκεί που θα έχουν κέρδη. Οι Ελληνοαμερικανοί θα έκαναν ουρά στην Ελλάδα αν οι συνθήκες ήταν κατάλληλες. Αλλά η Ελλάδα έχει τον υψηλότερο συντελεστή φορολογίας για επιχειρήσεις στην Ευρώπη, την στιγμή που στην Κύπρο, την Βουλγαρία και την Ιρλανδία είναι 12%. Και το μεγαλύτερο πρόβλημα είναι ότι αυτός ο συντελεστής αλλάζει συνεχώς. Αν παρέμενε 30% ή 40% θα ήταν πιο εύκολο. Από την άλλη, υπάρχουν ακόμη τα capital control, η ρευστότητα του τραπεζικού συστήματος δεν είναι καλή, δεν υπάρχει διαφάνεια σε πολλούς τομείς, τα συνδικάτα εμποδίζουν τις επενδύσεις και το δικαστικό σύστημα είναι πολύπλοκο, μια δικαστική διαμάχη μπορεί να πάρει πολλά χρόνια να λυθεί. Υπάρχουν και άλλα ζητήματα. Δεν υπάρχει μία διμερής συμφωνία για επενδύσεις μεταξύ Ελλάδας και ΗΠΑ, για παράδειγμα. Εμείς μπορούμε μόνο να επισημαίνουμε αυτά τα ζητήματα, από εκεί και πέρα είναι θέμα των δύο χωρών να τα ρυθμίσουν. Πιστεύετε ότι ο απόδημος ελληνισμός θα πρέπει να έχει μεγαλύτερο λόγο στα πολιτικά πράγματα της Ελλάδας; Ως AΗΙ δεν έχουμε επίσημη θέση, δεν είναι κάτι που μας αφορά. Ως Νίκος Λαρυγγάκης, όμως δεν θα ήθελα να υπάρχει δικαίωμα ψήφου. Φοβάμαι ότι αυτό θα προκαλέσει ακόμη μεγαλύτερη διαίρεση στις κοινότητες που θα κάνουν προεκλογικές εκστρατείες για πολιτικούς στην Ελλάδα. Για σας προσωπικά τι σημαίνει η συμμετοχή σας στο Ινστιτούτο;\nΤο κάνω αυτό για 30 χρόνια. Όσο και αν το απολαμβάνω, αν δεν το πίστευα πραγματικά, αν δεν θεωρούσα ότι είναι σημαντικό για τον ελληνισμό δεν θα το έκανα. Είναι μεγάλη ικανοποίηση για μένα να νιώθω ότι προσφέρω στην προώθηση του ελληνισμού, μέσα στο πλαίσιο των αμερικανικών συμφερόντων. Γιατί ζω στην Αμερική από δύο ετών και νιώθω εξίσου Αμερικανός και Έλληνας. Η μεγαλύτερη ικανοποίηση είναι να έρχομαι σε επαφή με κάποια εξαιρετικά άτομα στην ελληνική διασπορά, όπως τους ανθρώπους της ελληνικής παροικίας στην Αυστραλία. Δεν χωρά αμφιβολία το ότι η ελληνική διασπορά, παντού στον κόσμο έχει σημειώσει μεγάλες επιτυχίες σε όλα τα επίπεδα. Είναι το ίδιο πείσμα που μας κάνει να μεγαλουργούμε ως άτομα, που μας εμποδίζει να συνεργαστούμε για το κοινό καλό. Πρέπει να αφήσουμε κατά μέρος τις μικροδιαφορές και να δούμε τον μεγάλο στόχο, την προώθηση του πολιτισμού και των αξιών μας, των αρχών που ο ελληνισμός διέδωσε σε όλον τον κόσμο. Πρέπει να είμαστε ενωμένοι σ' αυτό, γιατί οι κοινότητές μας ανά τον κόσμο αλλάζουν. Στις ΗΠΑ, το 80% - 90% των γάμων είναι μικτοί. Αυτό δεν πρέπει να το βλέπουμε ως κάτι αρνητικό, αλλά ως ευκαιρία να επεκτείνουμε τον πολιτισμό μας, μέσω των φιλελλήνων. Τι σημαίνει 'ελληνισμός' για σας;\nΑριθμός Προβολών (166)


Huawei Next Image: Μία λήψη είναι αρκετή για να κερδίσεις πολλά δώρα – techpress.gr\nHome/Αξίζει να δείτε, Εκδηλώσεις, Φωτογραφία/Huawei Next Image: Μία λήψη είναι αρκετή για να κερδίσεις πολλά δώρα\nΈχεις ποτέ αναρωτηθεί, πώς αισθάνεται ένας επαγγελματίας φωτογράφος όταν η φωτογραφία του βαθμολογείται και εκτιμάται από ένα ευρύ κοινό; Εάν ναι, τότε δεν είσαι ο μοναδικός.\nΟ αριθμός των υποβληθέντων φωτογραφιών το αποδεικνύει περίτρανα, αφού μόνο στην Ελλάδα οι συμμετέχοντες έχουν ήδη υποβάλει μερικές χιλιάδες φωτογραφίες. Μέχρι στιγμής, η πιο δημοφιλής κατηγορία του διαγωνισμού είναι η κατηγορία Nature, με 16.000 φωτογραφίες. Επομένως, εάν προγραμματίζεις διακοπές, είναι μία καλή ευκαιρία να ανταγωνιστείς σε αυτή την κατηγορία!\n10 Αύγουστος, 2018|Tags: Huawei Next Image, Φωτογραφίες|


Μελανόμορφος αμφορέας, Ζ. της Αιώρας (Α15111)\nΧρονολόγηση:530 - 525 π.Χ.\nΠεριγραφή:Μελανόμορφος αμφορέας. Από το Τατόι Αττικής. Α. Πολεμιστές Β. Πομπή τριών ανδρών. Του ζωγράφου της Αιώρας. Ύψος: 0,42 μ.


Κορωνοϊός - Σέρρες: Σε καραντίνα όλοι οι καλεσμένοι σε γάμο - Θετικά 5 άτομα\nΓάμος Κορωνοϊός Κρούσματα κορωνοϊού Σέρρες\n31/07/2020, 18:23 11\nΠρόκειται για τον γαμπρό και καλεσμένους - Εννέα νοσηλεύονται - Εντατικοί έλεγχοι για την ιχνηλάτηση των επαφών των ανθρώπων που νόσησαν - Αναμένονται τα αποτελέσματα των τεστ σε άλλους οκτώ που είχαν ύποπτα συμπτωματα - Αναζητούνται για να ελεγχθούν όλοι οι καλεσμένοι στο γάμο\nΠροβληματισμός στις αρχές για τη διασπορά του κορωνοϊού σε γάμους - Γίνεται ιχνηλάτηση των επαφών των καλεσμένων\nΣύμφωνα με δηλώσεις του νομιάτρου Σερρών κ. Αναστάσιου Αναστασίάδη, ένας 30χρονος σερραϊκής καταγωγής βρέθηκε θετικός στον κορωνοϊό όπως ακόμη τρία άτομα που ήταν καλεσμένοι στο γάμο και εξετάστηκαν στην Αθήνα και επίσης βρέθηκαν θετικοί.\nΟι αρχές πάντως προβληματίζονται για τους γάμους, καθώς σύμφωνα με το νομίατρο είναι μία επικίνδυνη κατάσταση για τη μετάδοση της νόσου Όλοι βρίσκονται σε καραντίνα στο σπίτι τους ενώ συγχρόνως γίνεται ιχνηλάτηση των επαφών τους, όπως δήλωσε ο ίδιος στον τοπικό τηλεοπτικό σταθμό Τηλέ – Επιλογές.\nΤαλαιπωρία για τους επιβάτες του ΗΣΑΠ: Διακόπηκαν τα δρομολόγια στο τμήμα Νέα Ιωνία έως Ολυμπιακό Στάδιο\nΞεπέρασαν τις 670.000 οι νεκροί από κορωνοϊό στον κόσμο\nΕΊΣΤΕ ΟΛΟΙ ΤΡΟΜΠΕΣ ΕΔΩ ΜΕΣΑ που σχολιάζετε δεν εξηγητε αλλιώς...\nΑφού δεν καταλαβαίνουν αλλιώς οι βλαχόγυφτοι στους πανηγυρογάμους, ας βγάλει η κυβέρνηση οδηγία ότι όποιος κολλάει κορωνοϊό σε βλαχογύφτικο γαμήλιο "γλέντι", να μην περιθάλπτεται στα νοσοκομεία και απλώς να στέλνεται να πεθάνει στο σπίτι...\nσερραιοι αχαχαχαχ δηλαδη τι περιμενατε απο τους συμπολιτες της τουνης και της σκορδας ??? αχαχαχα για τα πανυγιρια .....\nΤι σε κάνει να νομίζεις ότι μπορείς να χαρακτηρίζεις μια ολόκληρη πόλη Όταν δεν ξέρεις καν Πως γράφονται τα πανηγύρια\nΤα όνειρα των γονιών...\n...τρώνε το ζευγάρι. Σόνι και ντε να κάνουν επίδειξη ευτυχίας και στην τελευταία ξεδοντιάρα γριά. Το λούκι της επιδημίας γι αυτούς που κόλησαν ούτε που τους νοιάζει. Το αν πεθάνουν και καμιά δεκαριά καλεσμένοι δεν τρέχει τίποτα. Με τίποτα οι νεόνυμφοι δεν είναι τόσο ανεύθυνοι, είναι όμως οι γονείς τους, αυτοί πιέζουν πάντα!!!\nΠραγματικα...αν δεν πανε σε γαμους βαφτισια πανηγυρια δεν μπορουνε...δηλαδη αν παντρευοντουσαν του χρονου θα ηταν καταστροφη...τοση αγαπη θα χανοταν σε ενα χρονο...οι υπολοιποι τι φταιμε;\nΚουτσομπόλης του χωριού\nΘάταν γκιόσα η νύφη\nΕπαθες κατι απο αυτους που πηγαν στο γαμο; Απλα υστερικος υποχονδριος...\nΤο να κάνει κάποιο ζευγάρι φέτος γάμο με την λογική ας έχουμε όσο κόσμο χωράνε, είναι ο ορισμός της ανοησίας. Ας πάνε ζευγάρι και γονείς σε εκκλησία ή δημαρχείο.\nΤι λες ρε φίλε...και να χάσει ο κλαρινογαμπρος την καλή του;;;να του την κλέψει κανας άλλος;....πραγματικά...δεν έχουμε μέλλον...πάνω απ όλα το πανηγύρι...και ας καεί ο κόσμος...


Βαραδέρο - Αβάνα - Νέα Υόρκη : manessistravel.gr\nΒαραδέρο - Αβάνα - Νέα Υόρκη\nΑναχωρήσεις: 13/4, 25/5, 8, 22/6, 13, 20, 27/7, 7, 14, 17, 24/8, 7, 21/9, 12, 19/10\nΦθινόπωρο 2020, Βόρεια Αμερική, Άνοιξη 2021, Καλοκαίρι 2020, Κεντρική & Νότια Αμερική\nΙδανικός συνδυασμός ξεκούρασης και καθημερινών δραστηριοτήτων\n2 εντελώς διαφορετικοί κόσμοι σε 1 ταξίδι\nΑπίθανες αντιθέσεις που δεν μπορείς να δεις εύκολα αλλού: ατμόσφαιρα 60ς και μέλλοντος, τροπικές παραλίες μέχρι το skyline ουρανοξυστών, άδεια ράφια καταστημάτων μέχρι τα τεράστια outlet malls\nΓεμάτο πρόγραμμα ξεναγήσεων στη Νέα Υόρκη\nΕλληνόφωνος τοπικός ξεναγός στην Αβάνα & Νέα Υόρκη\nΙστορία και χρώματα συνθέτουν την εικόνα της μοναδικής αυτής χώρας που φέρει έντονη τη σφραγίδα του Ισπανικού εποικισμού και της Ινδιάνικης παράδοσης με την επιρροή της Αφρικής. Είναι μια χώρα έντονων αλλά ταυτόχρονα ελκυστικών αντιθέσεων. Η χώρα στην οποία κατοικούν ευχάριστοι, μορφωμένοι, εφευρετικοί άνθρωποι που χαίρονται να μεταδίδουν τη χαρά τους στους ταξιδιώτες που επισκέπτονται τη χώρα τους. Είναι μια χώρα με εκπληκτικές πόλεις-μουσεία που έχουν μείνει ανέπαφα στο χρόνο. Η σύγχρονη ιστορία της Κούβας με τις εμβληματικές φυσιογνωμίες του Τσέ και του Φιντέλ σε συνδυασμό με το χαρακτήρα και την ιδιοσυγκρασία των κατοίκων της, αποτελούν ένα ελκυστικό μείγμα ιστορίας, μουσικής και αίσθησης επιστροφής σε ένα παρελθόν έντονα γοητευτικό για την εποχή...\n12 μέρες Βαραδέρο - Αβάνα - Βόρειο Μανχάταν - Μητροπολιτικό Μουσείο Τέχνης - Νότιο Μανχάταν - Γέφυρα του Μπρούκλιν - Chelsea Market - Χάι Λάιν - Hudson Yards. Διαμονή σε επιλεγμένα ξενοδοχεία 4* & 5* σε Αβάνα και Νέα Υόρκη. Πρωινό καθημερινά στην Αβάνα και All Inclusive διατροφή στο Βαραδέρο.\nΑθήνα ή Θεσσαλονίκη - Πτήση για Αβάνα\nΒαραδέρο (ελεύθερη μέρα)\nAll Inclusive διατροφή. Μέρα ελεύθερη για κολύμπι και ξεκούραση. Προαιρετικά, μπορείτε να επιλέξετε την μονοήμερη κρουαζιέρα με Καταμαράν στο νησάκι Κάγιο Μπλάνκο. Η εκδρομή ξεκινά το πρωί από τη Μαρίνα του Βαραδέρο και περιλαμβάνει απεριόριστα τοπικά κοκτέιλ και αναψυκτικά στο σκάφος, και φαγητό με θαλασσινά στο Κ. Μπλάνκο. Θα έχετε επίσης την ευκαιρία να θαυμάσετε τον κοραλλιογενή βυθό σε συγκεκριμένο σημείο της διαδρομής με εξοπλισμό (μάσκα, αναπνευστήρα και βατραχοπέδιλα) που παρέχεται δωρεάν και την μοναδική εμπειρία να κολυμπήσετε με εκπαιδευμένα δελφίνια, παρουσία εκπαιδευτών σε ειδικά διαμορφωμένο δελφινάριο στην ανοικτή θάλασσα.\nΑβάνα, Ξενάγηση: Παλιά Αβάνα\nΠρόγευμα. Σήμερα θα ξεναγηθούμε στην ατμοσφαιρική, μοναδική σε χρώμα και αρχιτεκτονική πόλη της Αβάνας. Στην είσοδο του ξενοδοχείου θα μας περιμένει ο συνοδός μας και ένα Αμερικάνικο αυτοκίνητο-αντίκα της δεκαετίας του ΄60 - Chevy, Cadillac, Plymouth, Dodge, Ford - κλασικό και σε άριστη κατάσταση, για μία πανοραμική βόλτα στην πόλη. Θα ξεκινήσουμε από την περίφημη Μαλεκόν, τον μήκους 7 χιλιομέτρων...\nΑβάνα (προαιρετική εκδρομή στο Βινιάλες)\nΠρωινό και ελεύθερη μέρα στην Αβάνα. Εναλλακτικά Σήμερα σας προτείνουμε να κάνετε την ολοήμερη εκδρομή στην μαγευτική κοιλάδα Βινιάλες (Viñales) στη δυτικότερη επαρχία της Κούβας, το Πινάρ ντελ Ρίο (Pinar del Río), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε παρασκευαστήριο πούρων για να δούμε από κοντά την επεξεργασία τους. Η βόλτα μας στην κοιλάδα του Βινιάλες θα σας μείνει αξέχαστη: πράσινοι βελούδινοι λοφίσκοι, γνωστοί με το όνομα mogotes (μογκότες), που δεν υπάρχουν πουθενά αλλού στον κόσμο, ξεπηδούν από την κοιλάδα κατάφυτοι και σχεδόν απόκοσμοι… πανύψηλα φοινικόδεντρα, καταρράκτες και υπόγειες σπηλιές με ποτάμια συνθέτουν ένα μαγευτικό τοπίο. Επίσκεψη στην τεράστια Τοιχογραφία της Προϊστορίας (Mural de la Prehistoria) και στη Σπηλιά Του Ινδιάνου (Cueva del Indio), για να διασχίσουμε με μικρή βάρκα το υπόγειο ποτάμι της. Μεσημεριανό γεύμα σε τοπικό εστιατόριο σ`ένα μοναδικό περιβάλλον με ζωντανή μουσική. Επιστρέφοντας στην Αβάνα, θα κάνουμε μια στάση στο παρατηρητήριο Λος Χασμίνες (Los Jazmines) με τη μαγευτική θέα σε ολόκληρη την κοιλάδα του Βινιάλες. Άφιξη στην Αβάνα και ελεύθερο υπόλοιπο της ημέρας. Όσοι επιλέξετε να παραμείνετε στην Αβάνα θα έχετε χρόνο να απολαύσετε την μοναδική αυτή πόλη με την γοητεία των 60ς, να περιπλανηθείτε στο ιστορικό της κέντρο, να δοκιμάσετε τα υπέροχα κοκτέιλ με τους ήχους ζωντανής μουσικής στα δεκάδες μπαράκια, να φωτογραφίσετε τις απόκρυφες γωνιές της και να κάνετε ψώνια. Το βράδυ σας προτείνουμε να πάτε μια βόλτα στην Habana Vieja και να απολαύσετε τα αγαπημένα ποτά του Έρνεστ Χέμινγουεϊ: daiquirí (νταϊκιρί) στο Floridita και mojito (μοχίτο) στη Bodeguita del Medio.\nΠρωινό και ελεύθερη μέρα στην Αβάνα. Εναλλακτικά Σήμερα σας προτείνουμε να κάνετε την ολοήμερη εκδρομή στην μαγευτική κοιλάδα Βινιάλες (Viñales) στη δυτικότερη επαρχία της Κούβας, το Πινάρ ντελ Ρίο (Pinar del Río), όπου καλλιεργούνται τα καπνά για τα καλύτερα πούρα στον κόσμο. Επίσκεψη σε παρασκευαστήριο πούρων για να δούμε από κοντά την επεξεργασία τους. Η βόλτα μας στην κοιλάδα του...\nΑβάνα - Πτήση για Νέα Υόρκη\nΑναλόγως της ώρας αναχώρησης της πτήσης, θα ξεκινήσουμε για το αεροδρόμιο της Αβάνας. Επιβίβαση και πτήση για Νέα Υόρκη με νωπές τις αναμνήσεις ενός μοναδικού ατμοσφαιρικού ταξιδιού, που αποτελεί εμπειρία ζωής. Καλωσορίσατε στο "Μεγάλο Μήλο"! Η πρώτη γνωριμία μας με την πόλη ξεκινά με τη διαδρομή από το αεροδρόμιο προς το Μανχάταν. Η Νέα Υόρκη αποτελείται από πέντε δήμους:...\nΠεριήγηση σε γνωστές γειτονιές του Μανχάταν που έχουν το δικό τους χρώμα και κουλτούρα, όπως τοΓκρίνουιτς Βίλατζ - μεταξύ HoustonStreet και Μπρόντγουεϊ - και τοΣόχο, τη γειτονιά του 19ου αιώνα που είναι γεμάτη γκαλερί, μπουτίκ και εστιατόρια. Φθάνουμε στην"Μικρή Ιταλία", με πολλά Ιταλικά εστιατόρια και καταστήματα, που θα σας θυμίσει σκηνές από την ταινία "Ο Νονός". Προχωρούμε προς την...\nΝέα Υόρκη, Συνέχεια Ξενάγησης: Γέφυρα του Μπρούκλιν, Chelsea Market, Χάι Λάιν, HudsonYards\nΑναχωρούμε σήμερα για μια βόλτα στη μαγική Γέφυρα του Μπρούκλιν (Brooklyn). Είναι η πρώτη κρεμαστή με χαλύβδινα καλώδια γέφυρα στον κόσμο και συνδέει από το 1883 το Μανχάταν με το Μπρούκλιν (η διαδρομή με τα πόδια διαρκεί περίπου 20 λεπτά). Εμβληματικό στοιχείο της εικόνας, αλλά και της καθημερινότητας της Νέας Υόρκης. Περπατώντας, αγναντεύουμε τη θέα και στο μυαλό μας έρχονται...\nΝέα Υόρκη, Woodbury Commons Outlets (Προαιρετικό) - Πτήση επιστροφής\nΣήμερα θα περάσουμε τη μέρα μας στο Woodbury Commons, έναν "παράδεισο" καταστημάτων, μόλις 1,15΄ από το Μανχάταν. Το WoodburyCommon Premium Outlets διαθέτει πάνω από 220 μπουτίκ και καταστήματα, που προσφέρουν τη μεγαλύτερη συλλογή των καλύτερων σχεδιαστών και εμπορικών σημάτων στον κόσμο, µε προσφορές που κυμαίνονται από 20% έως και 70%. Μερικάαπότακαταστήματαείναι: Adidas, Banana Republic Factory Store, Barneys New York Outlet, Burberry,...\nΔιανυκτέρευση εν πτήση - άφιξη στην Ελλάδα το βράδυ\nΔιαμονή, όπως αναφέρεται παραπάνω – 2 νύχτες Βαραδέρο, 3 νύχτες Αβάνα & 4 νύχτες Νέα Υόρκη\nΠρωινό καθημερινά στην Αβάνα και All Inclusive διατροφή στο Βαραδέρο\nΜεταφορές από και προς το αεροδρόμιο και τα ξενοδοχεία\nΕπίσκεψη του ιστορικού κέντρου της Αβάνας με εισόδους στο μουσείου του ρουμιού και στην μακέτα της Αβάνας με Έλληνα τοπικό συνοδό\nΠανοραμική βόλτα της Αβάνας με Αμερικάνικο αυτοκίνητο αντίκα\nΦόροι αεροδρομίων και επίναυλος καυσίμων, Βίζα Κούβας, Πρόγραμμα απαλλαγής από βίζα (ESTA) και ταξιδιωτική ασφάλεια (695€)\nΜάιος-Ιούνιος & Σεπτέμβριος-Οκτώβριος\nΑπρίλιος (Πάσχα) - Ιούλιος & Αύγουστος\nΦόροι αεροδρομίων και επίναυλοι, Βίζα Κούβας, Πρόγραμμα απαλλαγής από βίζα (ESTA) και έξοδα αίτησης, Ειδική ατομική ταξιδιωτική ασφάλιση Κούβας & ΗΠΑ – 695 €/ άτομο.\nSpecial Price - Ειδική τιμή ισχύει για περιορισμένο αριθμό συμμετοχής και με βάση τις ακόλουθες προθεσμίες:\nΓια κράτηση έως τις 29 Φεβρουαρίου για την περίοδο Απρίλιος 2020 (Πασχαλινή αναχώρηση)\nΓια κράτηση έως τις 31 Μαρτίου για την περίοδο Μάιος-Ιούνιος 2020\nΓια κράτηση έως τις 30 Απριλίου για την περίοδο Ιούλιος & Αύγουστος 2020\nΓια κράτηση έως τις 30 Ιουνίου για την περίοδο Σεπτέμβριος-Οκτώβριος 2020\nΜετά το πέρασμα της προθεσμίας, η τιμή του πακέτου ανεβαίνει +150 € ανά άτομο\nαπό1825€/ ανά άτομο\nΜΕΤΑΦΟΡΙΚΟ ΜΕΣΟ: Μάιος-Ιούνιος & Σεπτέμβριος-Οκτώβριος\nΜΕΤΑΦΟΡΙΚΟ ΜΕΣΟ: Απρίλιος (Πάσχα) - Ιούλιος & Αύγουστος\nΑβάνα - Βόρειο Μανχάταν - Μητροπολιτικό Μουσείο Τέχνης - Νότιο Μανχάταν - Γέφυρα του Μπρούκλιν - Chelsea Marke...\nBest of Κούβα & Νέα Υόρκη\nΑβάνα - Βαραδέρο - Σάντα Κλάρα - Σιενφουέγος - Τρινιδάδ - Κόλπος των Χοίρων - Βινιάλες - Νέα Υόρκη - Βόρειο Μα...


ΠΑΟΚ: Πήρε την WNBAer Ρασέλ Χολιβέι! – Μπάσκετ – Ελλάδα – Π.Α.Ο.Κ. – SPORT FM 89,5\nHome / ΜΠΑΣΚΕΤ / ΠΑΟΚ: Πήρε την WNBAer Ρασέλ Χολιβέι! – Μπάσκετ – Ελλάδα – Π.Α.Ο.Κ.\nΠΑΟΚ: Πήρε την WNBAer Ρασέλ Χολιβέι! – Μπάσκετ – Ελλάδα – Π.Α.Ο.Κ.\nΜια ακόμα ηχηρή κίνηση που τον βάζει για τα καλά στην διεκδίκηση του πρωταθλήματος έκανε ο ΠΑΟΚ, με τους Θεσσαλονικείς να προχωρούν στην απόκτηση της Αμερικανίδας Ρασέλ Χολιβέι από το WNBA!\n«Ο ΠΑΟΚ και το τμήμα μπάσκετ γυναικών, ΠΑΟΚ ΚΥΑΝΑ, ανακοινώνουν την έναρξη της συνεργασίας τους με την αθλήτρια, Rachel Hollivay, για την αγωνιστική περίοδο 2021-2022.\nΓεννημένη στις 24/10/1993 στις ΗΠΑ, η Rachel Hollivay αγωνίζεται ως Center και έχει ύψος 196cm.\nΑποφοίτησε από το Rutgers το 2016 και στη συνέχεια επιλέχθηκε στο draft του WNBA από τους Atlanta Dream στο νούμερο 13.\nΣε επίπεδο NCCA, ήταν στην καλύτερη αμυντική πεντάδα της περιφέρειας της, κέρδισε Honorable Mention και ήταν πρωταθλήτρια NIT (τουρνουά με τις καλύτερες παίκτριες των ΗΠΑ). Είναι η πρώτη μπλοκέρ στην ιστορία του Rutgers, με 322 κοψίματα στην κολεγιακή της καριέρα, και στο Top-50 όλων των εποχών στο κολεγιακό πρωτθάλημα. Στην Senior χρονιά της σημείωσε νέο ρεκόρ περισσότερων μπλοκ σε έναν αγωνά κόντρα στο Michigan State με οκτώ κοψίματα.\nΈχει αγωνιστεί σε 39 αναμετρήσεις του WNBA, ενώ έχει πλούσιες παραστάσεις από τα κορυφαία πρωταθλήματα ανά την υφήλιο, καθώς έχει αγωνιστεί σε Ισπανία, Τουρκία, Ουγγαρία, Γαλλία, Κίνα και Κορέα.\nΆξιες αναφοράς οι παρουσίες της στο κινέζικο πρωτάθλημα, καθώς με την φανέλα των Liaoning Henye ήταν πρώτη σε μπλοκ στο WCBA, ενώ παράλληλα πλησίασε το double-double σε μέσους όρους με 10.8 πόντους, 9.4 ριμπάουντ. Όπως επίσης και στο πολύ σκληρό γαλλικό πρωτάθλημα, καθώς με την φανέλα της Nantes κατέγραψε, 10.7 πόντους, 6.9 ριμπάουντ και 1 μπλοκ ανά αγώνα σε 28.5 λεπτά συμμετοχής.\nΜε πλούσια εμπειρία και παραστάσεις απ’ όλα τα κορυφαία πρωταθλήματα του κόσμου, η Rachel Hollivay με έφεση στο μπλοκ έρχεται για να «σκεπάσει» το καλάθι του ΠΑΟΚ ΚΥΑΝΑ με τον δυναμισμό της».\nΓια την έναρξη συνεργασίας της με τον ΠΑΟΚ, η Rachel Hollivay δήλωσε στην επίσημη ιστοσελίδα του Συλλόγου, acpaok.gr:\n«Φίλοι του ΠΑΟΚ, είμαι η Rachel Hollivay. Θα ήθελα να ευχαριστήσω όλο τον οργανισμό του ΠΑΟΚ και να σας δηλώσω ότι είμαι πολύ ενθουσιασμένη για αυτή την ευκαιρία. Να είστε βέβαιοι ότι έρχομαι για να κάνουμε θόρυβο στο πρωτάθλημα. Θέλω να ξέρετε ότι η σκέψη μου είναι ξεκάθαρη, έρχομαι για το πρωτάθλημα! Πάμε ΠΑΟΚ!».


Ο ΑΝΑΠΛΗΡΩΤΗΣ ΠΡΟΕΔΡΟΣ ΤΟΥ ΤΕΕΣ ΣΤΗ ΣΥΝΕΔΡΙΑΣΗ ΟΛΟΜΕΛΕΙΑΣ ΤΗΣ ΡΩΣΟΚΙΝΕΖΙΚΗΣ ΕΠΙΤΡΟΠΗΣ ΦΙΛΙΑΣ, ΕΙΡΗΝΗΣ ΚΑΙ ΑΝΑΠΤΥΞΕΩΣ ΚΑΙ ΣΤΗ ΣΥΝΑΝΤΗΣΗ ΤΩΝ ΚΡΑΤΙΚΩΝ ΗΓΕΤΩΝ ΤΗΣ ΡΩΣΙΑΣ ΚΑΙ ΤΗΣ ΚΙΝΑΣ ΜΕ ΤΟ ΚΟΙΝΟ ΚΑΙ ΤΩΝ ΔΥΟ ΧΩΡΩΝ | ΡΩΣΙΚΗ ΟΡΘΟΔΟΞΗ ΕΚΚΛΗΣΙΑ\nΕιδήσεις > Εξωτερικό > Ο ΑΝΑΠΛΗΡΩΤΗΣ ΠΡΟΕΔΡΟΣ ΤΟΥ ΤΕΕΣ ΣΤΗ ΣΥΝΕΔΡΙΑΣΗ ΟΛΟΜΕΛΕΙΑΣ ΤΗΣ ΡΩΣΟΚΙΝΕΖΙΚΗΣ ΕΠΙΤΡΟΠΗΣ ΦΙΛΙΑΣ, ΕΙΡΗΝΗΣ ΚΑΙ ΑΝΑΠΤΥΞΕΩΣ ΚΑΙ ΣΤΗ ΣΥΝΑΝΤΗΣΗ ΤΩΝ ΚΡΑΤΙΚΩΝ ΗΓΕΤΩΝ ΤΗΣ ΡΩΣΙΑΣ ΚΑΙ ΤΗΣ ΚΙΝΑΣ ΜΕ ΤΟ ΚΟΙΝΟ ΚΑΙ ΤΩΝ ΔΥΟ ΧΩΡΩΝ\nΟ ΑΝΑΠΛΗΡΩΤΗΣ ΠΡΟΕΔΡΟΣ ΤΟΥ ΤΕΕΣ ΣΤΗ ΣΥΝΕΔΡΙΑΣΗ ΟΛΟΜΕΛΕΙΑΣ ΤΗΣ ΡΩΣΟΚΙΝΕΖΙΚΗΣ ΕΠΙΤΡΟΠΗΣ ΦΙΛΙΑΣ, ΕΙΡΗΝΗΣ ΚΑΙ ΑΝΑΠΤΥΞΕΩΣ ΚΑΙ ΣΤΗ ΣΥΝΑΝΤΗΣΗ ΤΩΝ ΚΡΑΤΙΚΩΝ ΗΓΕΤΩΝ ΤΗΣ ΡΩΣΙΑΣ ΚΑΙ ΤΗΣ ΚΙΝΑΣ ΜΕ ΤΟ ΚΟΙΝΟ ΚΑΙ ΤΩΝ ΔΥΟ ΧΩΡΩΝ\nShare the post "Ο ΑΝΑΠΛΗΡΩΤΗΣ ΠΡΟΕΔΡΟΣ ΤΟΥ ΤΕΕΣ ΣΤΗ ΣΥΝΕΔΡΙΑΣΗ ΟΛΟΜΕΛΕΙΑΣ ΤΗΣ ΡΩΣΟΚΙΝΕΖΙΚΗΣ ΕΠΙΤΡΟΠΗΣ ΦΙΛΙΑΣ, ΕΙΡΗΝΗΣ ΚΑΙ ΑΝΑΠΤΥΞΕΩΣ ΚΑΙ ΣΤΗ ΣΥΝΑΝΤΗΣΗ ΤΩΝ ΚΡΑΤΙΚΩΝ ΗΓΕΤΩΝ ΤΗΣ ΡΩΣΙΑΣ ΚΑΙ ΤΗΣ ΚΙΝΑΣ ΜΕ ΤΟ ΚΟΙΝΟ ΚΑΙ ΤΩΝ ΔΥΟ ΧΩΡΩΝ"\nΣε ΙΑ’ συνεδρίαση ολομέλειας συνήλθε στις 4 Ιουλίου 2017 η Ρωσοκινεζική Επιτροπή Φιλίας, Ειρήνης και Αναπτύξεως στα πλαίσια της επισκέψεως του Προέδρου της Λαϊκής Δημοκρατίας της Κίνας Σι Τζινπίνγκ στη Μόσχα. Οι σύνεδροι συνόψισαν το έργο της Επιτροπής για την προηγούμενη χρονιά, μοιράσθηκαν τις εμπειρίες συνάψεως επαφών και υλοποιήσεως κοινών προγραμμάτων και συνεζήτησαν σχέδια για το αμέσως προσεχές διάστημα.\nΜετά τις εναρκτήριες ομιλίες των συμπροέδρων των Επιτροπών του συνηγόρου του επιχειρηματία παρά τον Πρόεδρο της Ρωσικής Ομοσπονδίας κου Μπ. Τιτόφ και του κου Νταΐ Μπίνγκο, μέλους του Κρατικού Συμβουλίου ΛΔΚ το διάστημα 2008-2013, ακολούθησαν ομιλίες των Προέδρων των θεματικών Συμβουλιών. Ο Πρόεδρος από τη Ρωσική πλευρά του Συμβουλίου Διαθρησκειακής Συνεργασίας Πρωθιερέας Νικόλαος Μπαλασώφ, Αναπληρωτής Πρόεδρος του Τμήματος Εξωτερικών Εκκλησιαστικών Σχέσεων του Πατριαρχείου Μόσχας, ενημέρωσε για τις εκδηλώσεις και τα σχεδιαζόμενα προγράμματα, αφού τόνισε τη σημασία της Ρωσοκινεζικής διαθρησκειακής συνεργασίας για τη σύσφιξη φιλικών σχέσεων μεταξύ των λαών Ρωσίας και Κίνας. Εισηγήθηκε τους τρόπους ενισχύσεως της συνεργασίας.\nΕιδικότερα δε ο πατήρ Νικόλαος σημείωσε: «Η Ρωσία και η Κίνα είναι δύο χώρες οι οποίες προσβλέπουν στο μέλλον και αποβλέπουν στην επίλυση προβλημάτων εκσυγχρονισμού της οικονομίας και της τεχνικής προόδου. Ταυτόχρονα είναι δύο πολιτισμοί, για τους οποίους είναι πολύ σημαντικές οι σχέσεις με την παράδοση και τις παραδοσιακές αξίες. Πολλοί εκ των Ρώσων πολιτικών, κρατικών, κοινωνικών και επιστημονικών παραγόντων έχουν διαπιστώσει από καιρό ότι παρόλο που οι Κινέζοι είναι άνθρωποι του πραγματισμού, αυτός ο πραγματισμός δεν επαρκεί για την γνήσια φιλία με την Κίνα. Η γνωριμία με την Κινεζική σοφία, οι καταβολές της οποίας ευρίσκονται στην πνευματική παράδοση της Κίνας, βοηθεί τα μέγιστα στη σύναψη των σχέσεων με τους Κινέζουν συνεταίρους. Κατά τον ίδιο τρόπο είμαι πεπεισμένος ότι η γνωριμία με τις πνευματικές παραδόσεις της Ρωσίας, και πρωτίστως, με την Ορθοδοξία, στην οποία ανήκει η πλειοψηφία των κατοίκων της χώρας μας, θα βοηθήσει τους Κινέζους φίλους μας να προωθήσουν αποτελεσματικότερα όλο το φάσμα της Ρωσοκινεζικής συνεργασίας».\nΜετά τη λήξη της συνεδριάσεως της ολομέλειας στη Μεγάλη Αίθουσα του Κρεμλίνου ο Πρόεδρος της Ρωσίας Β. Πούτιν και ο Πρόεδρος της ΛΔΚ Σι Τζινπίνγκ είχαν συνάντηση με τους εκπροσώπους του κοινού, των επιχειρηματιών και του Τύπου και των δύο χωρών, όπου συμμετείχε και ο Πρωθιερέας Νικόλαος Μπαλασόφ.\nΚαι οι δύο Αρχηγοί Κρατών εξήραν το έργο της Ρωσοκινεζικής Επιτροπής Ειρήνης, Φιλίας και Αναπτύξεως.\nΤο Συμβούλιο Διαθρησκειακής Συνεργασίας, το οποίο συγκροτήθηκε στα πλαίσια της Ρωσοκινεζικής Επιτροπής Φιλίας, Ειρήνης και Αναπτύξεως το 2014 κατόπιν πρωτοβουλίας της Κινεζικής πλευράς, καλείται να αναδειχθεί σε χώρο προωθήσεως των Ρωσοκινεζικών επαφών στο θρησκευτικό τομέα, της εντατικοποιήσεως της συμμετοχής των πιστών και των δύο χωρών στη λαϊκή διπλωματία και την ενίσχυση φιλίας μεταξύ της Ρωσίας και της Κίνας. Το Συμβούλιο αποτελείται από εκπροσώπους των παραδοσιακών θρησκειών της Ρωσίας: Ορθόδοξου χριστιανισμού, Ισλαμ, Βουδισμού και Ιουδαϊσμού και των πέντε βασικών θρησκειών της Κίνας: Ταοϊσμού, Βουδισμού, Ισλάμ, Ρωμαιοκαθολικισμού και Προτεσταντισμού.


Και τυπικά στο Λονδίνο - Onsports.gr\nΡούλα Κεφάκη 16 Μαίου 2011, 17:52\nΚαι τυπικά στο Λονδίνο\nΕπικυρώθηκε η απευθείας πρόκριση του Γκιώνη, αλλά και του Κρεάνγκα, στους Ολυμπιακούς Αγώνες του Λονδίνου.\nΤην απευθείας πρόκριση στους Ολυμπιακούς Αγώνες την εξασφάλισε ουσιαστικά λίγες ημέρες νωρίτερα, με την παρουσία του στο Παγκόσμιο Πρωτάθλημα του Ρότερνταμ, σήμερα (16/5), όμως, με τη δημοσιοποίηση του πίνακα αξιολόγησης της Διεθνούς Ομοσπονδίας πινγκ πονγκ, πάει Λονδίνο και τυπικά!\nΟ Παναγιώτης Γκιώνης, που βρισκόταν εκτός των 28 προνομιούχων θέσεων μέχρι τον περασμένο μήνα, είχε άνοδο 19 θέσεων και αναρριχήθηκε από το νούμερο 55 στο 36. Η θέση αυτή, η υψηλότερη στην καριέρα του, του χάρισε μια θέση στους Ολυμπιακούς Αγώνες, για τρίτη συνεχόμενη φορά.\nΜαζί του στην βρετανική πρωτεύουσα θα βρεθεί και ο Καλλίνικος Κρεάνγκα, ο οποίος έχει εδώ και καιρό κλείσει το δικό του «εισιτήριο». Στην κατάταξη Μαΐου βρίσκεται στο νούμερο 27 και είναι 17ος στην ολυμπιακή λίστα.


Μπομπονιέρα γάμου καρδιά ρεσώ με ευχές - BleRoz\nΚεντρική Σελίδα > Μπομπονιέρες>Μπομπονιέρες Γάμου>Μπομπονιέρα γάμου καρδιά ρεσώ με ευχές\nΚωδικός Προϊόντος: 1614\nΜπομπονιέρα γάμου καρδιά ρεσώ με ευχές σε τρεις υπέροχους χρωματισμούς, λευκό-χρυσό, καφέ-χρυσό και γκρι. Το ρεσώ καρδιά έχει επάνω του γραμμένο τις ευχές αγάπη και ευτυχία και στο πλάι έχει υποδοχή για κεράκι, ενώ η διάσταση του είναι 9 x 9 εκ\nΗ τιμή αναφέρεται σε έτοιμη μπομπονιέρα με 3 κουφέτα αμυγδάλου Χατζηγιαννάκη και στολίζεται με τούλι ή οργάντζα και σατέν κορδέλα\nΑμυγδάλου Λευκό Σκέτο Αντικείμενο Χωρίς Κουφέτο. Together γεύσεις (+0,16€) Chrispy πολύχρωμα (+0,18€) Bijoux χρωματιστό γεύσεις (+0,16€) Bijoux Λευκό Σοκόλατας (+0,12€) Bijoux Λευκό Σοκολάτα Πορτοκάλι(+0,12€) Bijoux Λευκό Σοκολάτα Καρύδα (+0,12€) Choco Almond χρωματιστό γεύσεις (+0,12€) Choco Almond Λευκό Classic (+0,16€) Choco Almond Λευκό Πορτοκάλι. (+0,16€) Choco Almond Λευκό Tiramissu (+0,16€) Choco Almond Λευκό Stracciatella. (+0,16€) Chrispy bite υγείας stevia(+0,22€) Chrispy bite γάλακτος stevia με κακάο (+0,24€) Dragee αμυγδάλου υγείας stevia με κακάο (+0,22€) Chrispy περλέ σαμπανί (+0,20€) Dragee φράουλα λευκή με γιαούρτι (+0,25€) Together γεύση stracciatella (+0,16€) Together γεύση καραμέλα (+0,16€) Together γεύση φράουλα (+0,16€) Together γεύση καρύδα (+0,16€) Together γεύση μπανάνα (+0,16€) Together γεύση πορτοκάλι (+0,16€)\n2,25 € /τμχ


Apartamentos Guacimeta Puerto del Carmen | Huno Ξενοδοχείο\nApartamentos Guacimeta Puerto del Carmen - Huno.gr\nΞενοδοχεία > Ισπανία > Puerto del Carmen > Playa Honda > Apartamentos Guacimeta Puerto del Carmen\nJunco 3, Urbanizacion Matagorda 4/5 "Άριστο" (58 Κριτικές)\nΣύγκριση τιμών για τη διαμονή σας στο Apartamentos Guacimeta Puerto del Carmen\nΚατατάσσεται 13th από 130 ξενοδοχεία της Puerto del Carmen Booking.com\n2 αστέρων στην Puerto del Carmen\nΤο 2αστέρων Apartamentos Guacimeta είναι ένα άνετο ακίνητο στο Playa Honda, μέσα στην Puerto del Carmen, Ισπανία. Οι πρόσφατες κριτικές χρηστών βαθμολόγησαν το ακίνητο με 8 στα 10 το οποίο θεωρείται 'Άριστο' για διαμονή σε ολόκληρη την Ισπανία. Το ακίνητο είναι ένα από τα 130ξενοδοχεία στην Puerto del Carmen και βρίσκεται στο νούμερο 13th συνολικά με βάση τις κριτικές των πελατών.\nΥπάρχουν 58δωμάτια με με υπέροχες προδιαγραφές , και φτηνές τιμές απόEUR30 ωςEUR80.\nΩς το 13th πιο δημοφιλές ξενοδοχείο στην Puerto del Carmen υπάρχουν αρκετά σημεία ενδιαφέροντος συμπεριλαμβανομένων των Bahia de Avila και Caleton de las Animas. Το Rada de Penedo και το είναι επίσης εύκολα προσβάσιμα και είναι κορυφαίες τοποθεσίες για επίσκεψη.\nΌταν βρεθείτε στην Puerto del Carmen, κάντε μια επίσκεψη σε τοπικές περιοχές όπως το Playa Honda και το Tias, και τα δύο από τα οποία δεν βρίσκονται μακρυά από το ξενοδοχείο. Το Los Mojones, Guime και το Playa del Cable are είναι επίσης σε κοντινή απόσταση από το κεντρο της Puerto del Carmen.\nτο ακίνητο είναι διαθέσιμο σε 6 συνεργαζόμενες ιστοσελίδες συμπεριλαμβανομένων Easytobook, Booking.com, Agoda, Hotels.com, Otels.com and Laterooms. Αναζητήστε τιμές για το Apartamentos Guacimeta από αυτές τις ιστοσελίδες online καταχωρώντας της έρευνά σας σε φόρμα επάνω ή συγκρίνετε όλες τις δυνατότητες διαμονής στην Puerto del Carmen στα αριστερά.\nΕπιλογές τοπικής διαμονής που περιλαμβάνουν το 2αστέρων Nautilus Lanzarote ArtBiosphere Bungalowsείναι κοντά στο Apartamentos Guacimeta. Επίσης εντός της περιοχής βρίσκονται το Nautilus Lanzarote και το Club Nautilus Bungalows. Για άλλες επιλογές δοκιμάστε το Sol Morromar Apartamentos λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Apartamentos Guacimeta Puerto del Carmen.